text:
Soňky üç aýlykda türkmen raýatlarynyň daşary ýurtlarda onlarça müň dollarlyk gyzyl şaý-sepleri gizlinlikde geçirmäge synanyşýarka saklanyp, bikanun gyzyl söwdasyndan aýyplanmagyndan soň, Türkmenistanyň Döwlet migrasiýa gullugynyň hem Aşgabadyň aeroportunda gyzyl şaý-sepli ýolagçylara gaty berk darap başlandygy habar berilýär.
Stambula gelenden soň, howpsuzlyk sebäpli şahsy maglumatlarynyň agzalmazlygyny sorap, Azatlyk Radiosy bilen habarlaşan onlarça türkmen raýatynyň aýtmagyna görä, Aşgabadyň aeroportunda migrasiýa gullugynyň işgärleri olary toýa dakynyp barýan gyzyl şaý-sepleri sebäpli saklap, äsgermezçilikli sözler aýdyp, gaty heläk edipdir.
Migrasiýanyň işgärleri olaryň gyzyl şaý-seplerini görüp, aýratyn otaga salyp: "Nirede işleýärsiňiz? Hawa, gazanjyňyz gowumy? Hawa, onsoň äriňiz barmy? Adamyňyz bilen gatnaşygyňyz nähili? Hawa, onsoň agşam we gije näme iş bilen meşgullanýarsyňyz? Onsoň diýýän, sen biziň soragymyza jogap ber, agşam hem gije näme iş bilen meşgullanýarsyňyz? Bu gyzyllary nirä, näme üçin, kime alyp barýarsyňyz? Daşary ýurtda bu gyzyllar bilen näme etjek bolýarsyňyz? Hany başga gizlän gyzyllaryňyz bar bolsa, olary hem görkeziň, bolmasa häzir özümiz barlap taparys. Siz söwda edýäňizmi ýa-da başga iş edýärsiňiz?” diýip, gödeklik bilen soraga çekipdir.
"Stambulda işläp ýören oglumyň toýuna barýardyk. Migrasiýanyň işgärleri biziň gyzyl şaý-seplerimizi görüp, derrew gazaba mündi. Olar biziň artykmaç gyzyl alyp barýandygymyzy aýdyp, ýarysyny goýup gitmegimizi talap etdi. Biziň o diýen göze ilip duran gyzyl şaý-seplerimiz hem ýokdy aslynda. Her kimde gyzyl gulakhalka, boýnunda inçejik zynjyr we goşarynda hem bir ýönekeýje gyzyl bilezik bardy. ‘Biz oglumyzyň toýuna barýarys. Artykmaç gyzyl ýok ynha serediň. Öz toýumyzda dakynmajak bolsak, haçan dakynaly bu gyzyllary?’ diýsek, migrasiýanyň işgärleri olary yzyna ugratmagymyzy talap etdi we ‘Bolmasa özümiz alyp galarys’ diýdiler” diýip, Stambula migrant oglunyň toýuna baran toparyň ýaşy ýetmişden geçen ýaşulysy Azatlyk Radiosyna gürrüň berýär.
Ol şondan soň özüniň migrasiýanyň ýolbaşçysy bilen görüşmegi talap edendigini aýdyp, sözüni şeýle dowam etdirýär:
“Migrasiýanyň ýolbaşçysy bilen duşuşyga baranymda, ‘Biz Stambula oglumyzyň toýuna barýarys. Şonuň üçin hem zenanlarymyz bezenip öz gyzyl şaý-seplerini dakyndylar. Bir ýere bellik edip alyň gyzyllary, gaýdyşyn size hasabat bereli. Ýöne gaýrat edip bizi geçiriň, toýa bezenmän barsalar gowy bolmaz ahyryn oglan tarap bolup. Gaýrat edip bize kömek ediň. Işgärleriňiz gyzyllarymyzyň ýarysyny goýmagymyzy talap edýär’ diýsem, migrasiýanyň ýolbaşçysy ýene bize arka çykyp, kömek etdi. Ýogsam ýolagçylary barlaýan migrasiýanyň ýönekeý işgärleri gady gödek we berk daraýarlar gyzyl şaý-sepi bolan raýatlara” diýip, ýaşuly Azatlyk Radiosyna gürrüň berýär.
Belläp geçsek, mundan owal hem Azatlyk Radiosy bilen habarlaşan birnäçe türkmen raýaty Stambula barýan mahaly dakynan gyzyl şaý-sepleri sebäpli Aşgabadyň aeroportunda Türkmenistanyň Döwlet migrasiýa gullugynyň işgärleri tarapyndan saklanyp, basyşa sezewar edilendigini gürrüň beripdi.
Ýatlap geçsek, “The Times of India” neşiriniň 16-njy iýulda beren maglumatyna görä, iki türkmen raýaty Türkmenistanyň howaýollary kompaniýasyna degişli uçarda Amritsar şäherine baryp, bahasy 40 müň amerikan dollaryna golaý gyzyl şaý-sepleri bikanun geçirmäge synanyşanda saklanýar.
6-njy maýda bolsa, Hindistanyň media serişdeleri Indira Gandi adyndaky halkara aeroportunyň gümrük departamentiniň 19 kilogram gyzyly kontrabanda ýoly bilen geçirmäge synanyşmakda aýyplap, Türkmenistanyň 28 raýatyny, şol sanda 22 zenany tussag edendigini habar beripdiler.
Şol aýyň ahyrynda bolsa, türkmenistanly bir zenan maşgalanyň bahasy 61 müň dollar möçberindäki altyny bikanun ýollar biler Hindistanyň çägine saljak bolanda tussag edilendigi barada habarlar peýda boldy.
Sözi jemlesek, türkmen häkimiýetleri bikanun gyzyl söwdasynda saklanýanlar we bu çäkde daşary ýurtlara barýan ýolagçylara görülýän çäreler barasynda metbugata hiç hili beýannama bermeýärler. Azatlyk Radiosyna ýokarda gürrüňi edilen ýagdaýlar dogrusynda Türkmenistanyň Döwlet Migrasiýa gullugyndan haýsydyr bir kommentariý almak hem başartmady.


c: text/html

text:
Biz size bu bölümde Isa filminiň wideo ýazgysyny hödürleýäris. Bu film Injile esaslanyp taýýarlandy. Bu arkaly siz Halasgär Isa Mesihiň size bermek islän “günälerden gutulyşyna, jennetdäki baky ýaşaýşyna, Hudaý bilen ýaraşmaga we baky parahatlyga eýe bolmaga, şeýtanyň üstünden we onuň gara güýçelerinden eňişli ýaşaýşyna” düşünersiňiz we Ony kabul edip günälerden we dowzah odundan gutulyşa eýe bolmagyňyzy arzuw edýäris. Isa Mesih sizi gutulyşa etirenden soň, size gundelik durmuşyňyzda hem nähili dynçlykdan, ruhy manydan we şatlykdan doly ýaşaýyş bilen ýaşamagy öwreder!
Isa Mesihiň durmuşy baradaky filmi görmek isleňiz şu aşakdaky salgylanma basyň:

robotstxt: allowed

filter: keep


text:
ABŞ-nyň uçar öndüriji “Boing” kompaniýasy Türkmenistanyň “Türkmenhowaýollary” kompaniýasyna nobatdaky ýolagçy uçaryny eltmäge taýýarlanýar diýlip, gündogar.org websaýtynda çap edilen maglumatda habar berilýär.
Maglumata görä, uçaryň ilkinji uçuşy 2018-nji ýylyň 6-njy ýanwarynda amala aşyrylypdyr we oňa EZ-A700 nomeri berlipdir. Bu nomer öň Türkmenistanyň ilkinji prezidenti Saparmyrat Nyýazowyň ulanan “Boing-767” kysymly uçaryna berlipdi diýlip, maglumatda bellenýär.
Saparmyrat Nyýzowyň uçary 2008-nji ýylda Belarusa satyldy we ony prezident Aleksandr Lukaşenka ulanýar.


text:
Ýöne bu, dogrudanam, başa bararmy?
Ýewropa Bileleşiginiň resmileriniň aýtmagyna görä, gazgeçirijiniň ugry boýunça mesele Brýusselde çözülmeli. Onuň hem bir ýyldan bärde oňlanasy ýok.
Ýewropa Bileleşiginiň energiýa boýunça komissarynyň sözçüsi Marlena Holzneriň bellemegine görä, bu ”Günorta Akyma” maýa goýmak kararyna gutarnykly gelinmändigini, bu golaýda hem gelnerli görünmeýändigini aňladýar: "Günorta Akyma” maýa goýmak barada gutarnykly karara gelnendigi barada bizde anyk maglumat ýok. Sebäbi adaty ýagdaýda bu adalgany ulansaň, gutarnykly maýa goýma kararyny agzamazdan öň edilmeli dürli işler bar. Ýewropa komissiýasyna bir gutarnykly ýol bar diýip hiç haçan aýdylanok, ýagny ”Günorta Akym” nireden başlanyp, nirede soňlanýar, ol haýsy ýurtlardan geçýär, bu belli edilenok. Onuň bu ýolda töwerege näme täsirleri etjekdigi barada hem gelnen netijler ýok. Biziň synymyz şeýle, biz muňa gutarnykly maýa goýmak karary hökmünde garamzok".
”Günorta Akym” ors gazyny Gara deňziň aşagy bilen Ýewropa Bileleşigine akdyrmaly. ”Gazprom” ol Türkiýäniň suwlaryndan Bolgariýa geçer, ol ýerden hem Serbiýa, Wengriýa, Sloweniýa we Awstriýanyň üsti bilen demirgazyk Italiýada halkara paýlanyş ulgamyna biriger diýýär.
Ýewropa Bileleşiginiň kanuny munuň bu ýurtlaryň ählisi hem-de Ýewropa komissiýasy tarapyndan oňlanmagyny talap edýär.
Orsýet Ýewropa Bileleşiginde durýan we bu iş bilen ilteşikli döwletler bilen gerekli döwletara şertnamalary baglaşandygyny aýdýar. Ýöne Ýewropa komissiýasy bu şertnamalary görmändir.
Ýewropa Bileleşigine agza döwletler bu dokumentleri Brýussele aňyrsy 2013-nji ýylyň 16-njy fewralyna çenli ibermeli.
Orsýet-Ýewropa söwda otagynyň başlygy Sergeý Şuklin anna güni Anapada geçjek dabara suwasty gurluşyk işleri däl-de, diňe bir lenta kesme dabarasy bolar diýen pikir bilen ylalaşýar: "Hawa, men munuň bilen ylalaşýaryn. Ýöne ol başlanar. Bu iş bilen Orsýet özüniň bu proýekte çynlakaý garaýandygyny görkezýär. Olar munuň bolmagyny isleýärler. Olar ilki Ýewropa komissiýasy, soňra hem bu proýekte goşulýan ýurtlaryň hökümetleri bilen gürleşerler. Şeýlelikde ähli zat Ýewropa Bileleşiginiň kanunlaryna laýyklykda tamamlanar. Aýratyn-da Orsýetiň ýap-ýaňy Dünýä söwda guramasyna agza bolanlygy üçin".
Robert Katler Kanadanyň Karleton uniwersitetiniň Ýewropa, Orsýet we Ýewraziýa barlaglary institutynda ylmy işgär. Onuň garaýşyça, ”Gazpromyň” ”Günorta Akymyň” gurluşygyna başlanýar diýip yglan etmegi Orsýetiň içerki syýasaty bilen-de baglanyşykly: "Wladimir Putin ors telewideniýesinde premýer-ministr Medwedewe bu gazgeçirijiniň gurluşygyna 2012-nji ýylyň aýagyna çenli başlamaly diýip, göni buýruk berdi.


text:
Türkiýäniň Wise-prezidenti Fuat Oktaý DKTR-e sapar gurar
Wise-prezident Fuat Oktaýa saparynda Tugrul Türkeş bilen Rejep Akdag ýoldaşlyk eder
Wise-prezident Fuat Oktaý ilkinji daşary ýurt saparyny 20-nji iýul Parahatçylyk we azatlyk baýramyna gatnaşmak üçin ertir Demirgazyk Kipr Türk Respublikasyna (DKTR) gurar.
Fuat Oktaý ýurdyň paýtagty Lefkoşadaky dabaralara we çärelere gatnaşyp, çärede Prezident Rejep Taýýip Erdogana wekillik eder.
Wise-prezident Fuat Oktaý DKTR-nyň Prezidenti Mustafa Akynjy, Mejlisiň başlygy Teberrüken Uluçaý we Premýer ministr Tufan Erhürman bilen aýry-aýry duşuşyk geçirer.
Wise-prezident Fuat Oktaýa saparynda Adalat we ösüş partiýasynyň Ankara deputaty Tugrul Türkeş bilen Erzurum deputaty Rejep Akdag ýoldaşlyk eder.


text:
Türkmenistanyň Lebap welaýatynda ýerleşýän Türkmenabat-Farap demirýol köprüsiniň golaýynda ýadygärlik dikiler.
Resmi maglumatlara görä, prezident Gurbanguly Berdimuhamedow ýadygärligi dikmek hakyndaky kararyna Lebap welaýatyna eden saparynyň dowamynda 27-nji noýabrda gol çekipdir. Oňa laýyklykda, Türkmenistanyň Demirýol transport ministrligi tarapyndan işlenip düzüljek we 2017-nji noýabr hem 2018-nji ýylyň mart aýlarynyň aralygynda guruljak ýadygärlik ýazgyly monument bilen bilelikde köpriniň daşyndaky giňişlik kämilleşdiriler. Monumentde müdimileşdiriljek ýadygärlik ýazgysynyň mazmuny resmi maglumatda takyklaşdyrylmady.
Amyderýanyň üstünden geçýän uzynlygy 1750 metrlik Türkmenabat-Farap köprüsi 2017-nji ýylyň mart aýynda Türkmenistanyň we Özbegistanyň prezidentleriniň gatnaşmagynda dabaraly ýagdaýda açylypdy.
Ukrainanyň “Altkom” kompaniýasy tarapyndan gurulan köpriniň Türkmenistanyň iň uzyn köprüsidigi aýdylýar. Onuň şertnama esasyndaky bahasy 169 million dollar möçberinde görkezilýär.


text:
Russiýa Federasiýasynyň Sankt-Peterburg şäherinde geçirilen “Fontankadaky” sirk sungatynyň I halkara festiwalynda türkmen atly ýigitleri “Altyn Gaetano” diýen baş baýraga mynasyp boldular. “Türkmen atlary” döwlet birleşiginiň Türkmenistanyň Prezidentiniň Ahalteke atçylyk toplumynyň “Galkynyş” milli at üstündäki oýunlar toparynyň hem-de Türkmenistanyň Döwlet sirkiniň “Türkmen jigitleri” toparynyň agzalaryndan ybarat birleşen toparyň bu üstünligi dünýäniň esasy arenalarynda Garaşsyz, hemişelik Bitarap döwletimize mynasyp wekilçilik edýän watandaşlarymyza halkymyzyň buýsanjyny nobatdaky gezek artdyrdy.
Ahalteke atlarynyň şöhratyny dünýä ýaýmak hem-de olaryň baş sanyny artdyrmak we gorap saklamak işinde bahasyna ýetip bolmajak hyzmat hormatly Prezidentimize degişlidir. Milli Liderimiziň taýsyz tagallalary netijesinde, Türkmenistan atşynaslygyň halkara merkezine öwrülýär, behişdi bedewlerimiz we ussat çapyksuwarlarymyz bolsa, daşary ýurtlarda geçirilýän iri bäsleşikleriň, abraýly atçylyk sport ýaryşlarynyň hem-de at çapyşyklarynyň ýeňijileri bolýarlar. Biziň atly ýigitlerimiz Italiýada, Russiýada, Ukrainada, Belarusda, Türkiýede, Hytaýda we beýleki ýurtlarda çykyş etdiler hem-de her gezek uly seslenme döretdiler.
Ynha, Sankt-Peterburgda hem şeýle boldy, bu ýerde 24-27-nji maýda halkara festiwaly geçirilip, ol Belgiýadan, Germaniýadan, Hytaýdan, Koreýadan, Portugaliýadan, Italiýadan, Norwegiýadan, Russiýadan, Türkmenistandan, Gazagystandan, Keniýadan, Ukrainadan we beýleki döwletlerden sirk artistlerini ýygnady.
Türkmen jigitleri at üstündäki dürli oýunlary, akrobatik hem-de gimnastik tilsimleri, at çapmagyň ýokary ussatlygy bilen nobatdaky gezek tomaşaçylary we emin agzalaryny haýran galdyrdylar. Russiýa Federasiýasyndan Watanymyza gaýdyp gelen “Galkynyş” milli at üstündäki oýunlar we “Türkmen jigitleri” toparlary köpçülikleýin baýramçylyk dabaralary we aýdym-sazly çykyşlar bilen garşylanyldy, olara hormatly Prezidentimiziň hut özi Gutlag hatyny iberdi.
Aşgabatlylaryň müňlerçesi paýtagtymyzyň howa menziline barýan ýoluň ugruna çykyp, Halkara sirk festiwalynyň ýeňijilerini mübäreklediler. Jigitler bedewlere atlandylar we dabara gatnaşyjylaryň ugratmagynda paýtagtymyzyň şaýollary bilen şäheriň Döwlet sirkine geldiler.
Dabaralar sirkiň binasynda dowam etdi, manežde aýdyň öwüşginli tomaşa ýaýbaňlandy. Tomaşa başlanmazdan ozal hormatly Prezidentimiziň Ahalteke atçylyk toplumynyň “Galkynyş” milli at üstündäki oýunlar hem-de Türkmenistanyň Döwlet sirkiniň “Türkmen jigitleri” toparlaryna iberen Gutlagy okaldy.
“Galkynyş” milli at üstündäki oýunlar toparynyň ýolbaşçysy döwlet Baştutanymyzyň yzygiderli aladasy netijesinde türkmen atly ýigitleriniň we gyzlarynyň halkara derejesinde geçirilýän festiwallarda uly ýeňişleri gazanýandyklaryny nygtap, munuň üçin milli Liderimize çuňňur hoşallyk sözlerini beýan etdi.
Dabaranyň gahrymanlarynyň hormatyna bu ýerde belli estrada aýdymçylarynyň, tans we folklor-etnografiýa toparlarynyň gatnaşmagynda konsert boldy. Onuň maksatnamasyna akrobatika çykyşlary, masgarabazlaryň we beýlekileriň çykyşlary girizildi. Bu ýerde gurnalan manežde atly ýigitleriň we gyzlaryň çykyşlary hem boldy. Olar hemişe bolşy ýaly, sirk we baýramçylyk çykyşlaryna özboluşly milli öwüşgin çaýdy.
Hormatly Prezidentimiziň goldamagynda ýurdumyzda milli sirk sungaty hem ösdürilýär. Ençeme ýyllardan soň, 2010-njy ýylyň aprel aýynda Türkmenistanyň Döwlet sirki gaýtadan işläp başlady.
Döwlet Baştutanymyzyň başlangyjy boýunça 2007-nji ýylda “Galkynyş” milli at üstündäki oýunlar topary döredildi. Hut şol ýyl hem täze topar türkmen wekiliýetiniň düzüminde Ukrainada saparda boldy. Atly ýigitler dostlukly ýurtda şowly çykyş etdiler. Ol bolsa, bu toparyň şöhratly terjimehaly üçin badalga öwrüldi.
2013-nji ýylyň oktýabrynda Russiýa Federasiýasynyň Moskwa şäherinde geçirilen Bütindünýä sirk sungatynyň festiwalynda ilkinji uly üstünligini gazandylar. Italiýanyň Latina şäherinde 2014-nji ýylyň oktýabrynda geçirilen XVI Halkara sirk festiwaly türkmen jigitlerine nobatdaky ajaýyp ýeňşi getirdi, şonda biziň atçylarymyza bäsleşigiň baş baýragy – Altyn kubok, şeýle hem beýleki baýraklar we Italiýanyň ahalteke atçylyk assosiasiýasynyň diplomy gowşuryldy.
2015-nji ýyl hem şonuň ýaly boldy. Hytaýyň Guandun welaýatynyň Çžuhaý şäherindäki festiwalda “Galkynyş” milli at üstündäki oýunlar toparynyň jigitleri dünýäniň 22 ýurdundan meşhur sirk toparlarynyň 32-siniň arasynda iň gowy topar diýlip ykrar edildi we baş baýraga – Altyn kuboga mynasyp boldy.
2016-njy ýylyň sentýabrynda Gyrgyz Respublikasynyň Çolpan-ata şäherinde geçirilen Çarwadarlaryň Bütindünýä oýunlarynda türkmen atlylary ýene-de ýeňiji bolup, ýaryşyň baş baýragyny eýelediler.
Biziň jigitlerimiz özlerine bildirilen belent ynamy abraý bilen ödäp, Berkarar döwletimiziň bagtyýarlyk döwründe Türkmenistanyň bedew bady bilen okgunly ösüşini alamatlandyrýan bedewleriň üstünde Döwlet baýdagymyzy nobatdaky gezek belende galdyryp, ata Watanymyzyň dünýädäki abraýyny artdyrdylar.
Türkmen bedewleriniň şan-şöhraty dünýä dolýar
Russiýa Federasiýasynyň Sankt-Peterburg şäherinde geçirilen “Fontankadaky” sirk sungatynyň I halkara festiwalynda türkmen atly ýigitleri “Altyn Gaetano” diýen baş baýraga mynasyp boldular. “Türkmen atlary” döwlet birleşiginiň Türkmenistanyň Prezidentiniň Ahalteke atçylyk toplumynyň “Galkynyş” milli at üstündäki oýunlar toparynyň hem-de Türkmenistanyň Döwlet sirkiniň “Türkmen jigitleri” toparynyň agzalaryndan ybarat birleşen toparyň bu üstünligi dünýäniň esasy arenalarynda Garaşsyz, hemişelik Bitarap döwletimize mynasyp wekilçilik edýän watandaşlarymyza halkymyzyň buýsanjyny nobatdaky gezek artdyrdy.


text:
Fransiýada mekdeplerde başlangyç hem-de orta synplarda okaýan okuwçylaryň ykjam telefondan peýdalanmagyna rugsat berilmeýär. Bu baradaky kanunyň taslamasy ýurduň milli mejlisiniň deputatlary tarapyndan tassyklandy. Deputatlar ýurdy dolandyrýan “Respublika öňe!” partiýasynyň deputaty Kati Rakon-Bouzon tarapyndan taýýarlanan kanun taslamasyny ara alyp maslahatlaşdylar.
Mejlisde geçirilen ses berlişik arkaly başlangyç mekdeplerde we kollejlerde ykjam telefon ulanmaga gadaganlyk girizildi. Täze kanuna görä, täze okuw ýylyndan başlap, bu düzgün güýje girer.
Fransiýanyň bilim ministri Žan-Mişel Blanke bu barada eden çykyşynda mekdeplerde okuwçylaryň derslerine has köp üns bermekleri üçin şeýle düzgüni ýola goýmagy maksadalaýyk hasap edendiklerini mälim etdi.
Bu düzgün ýokary synpyň okuwçylaryna degişli bolman, 15 ýaşdan kiçi bolan okuwçylara mekdebe telefonly gelmek gadagan edildi. Telefony bar bolsa, ony sumkasyndan çykarmaly däldir.
Kamila TOHTAÝEWA,
S. A. Nyýazow adyndaky TOHU-nyň talyby.


text:
Ogulsenem Täňňyýewa-Şaýat bolmak aňsat däl
Kursdaşy Sähetliniň özüne ýiti-ýiti bakyp ýörenini Dürjemal eýýäm nije ýyl bäri duýup ýördi. Her gezek Dürjemaly görende nazarlary bilen gyzy iýip barýan-da bolsa, nämüçindir ýigit dilden gyza zat diýiberenokdy. «Utanýa öýdýän» diýip, Dürjemal ýigidiň bolşuna öz ýanyndan baha keserdi hem-de onuň özünden çekinip ýörmesine gülküsi tutardy.
Gülälekli maýyň ilkinji günleridi. Dördünji kursy tamamlaýyş ekzamenlerine ýekeje aý galypdy. Ine, şol günleriň birinde Sähetli dil açdy:
— Dört ýylyň içidir paýtagtda okap ýörenimize. Onda-da şäheriň medeni-seýil baglaryna-da gezelenje gidip göremzok. Gel, şu gün agşam çaýyndan soň baga aýlanaly — diýip, ol umumy ýaşaýyş jaýynda, ýokarky gatdan aşak düşüp gelýän Dürjemala pete-pet gelende, ony gezelenje çagyrdy.
Kursdaşy Sähetli hem öz obalaryna ýakyn obadan. Boý-syraty hem hiç ýigidiňkiden pes däl. Üstesine-de, hukuk fakultetiniň ökde okuwçylarynyň biri. Beýle ýigidiň çakylygyndan Dürjemal ýüz öwürmekçem däldi. Ol çakylygy kabul etdi. Agşam çaýyndan soň Dürjemal bezenip, ýola şaýlandy.
— A gyz, nirä ugradyň? — diýip, hiç wagt agşam gezelenje gitmeýän Dürjemalyň biwagt geýnişini geňlän otagdaş jorasy Döndi oňa ýylgyryp bakdy. Soňam sag eliniň süýem barmagyny çommaldyp, Dürjemala haýbat atdy. — Nämejik hyýala mündüň, hä?!
Dürjemal ilki utanjyrap ýylgyrdy. Soňam jorasyndan syr saklap durmady:
— Sähetli gezelenje çagyrdy.


text:
Halkara Olimpiýa komiteti Moskwanyň öňki anti-doping resmisi Grigoriý Rodçenkowyň Orsýetiň doping “dildüwşügini” bütin dünýä paş etmek bilen dogruçyllyk edendigini aýdyp, Orsýetiň ýurduň doping skandalynda ilkinji nobatda ony paş edeni garalamak baradaky strategiýasyny puja çykardy.
Moskwanyň anti-doping laboratoriýasynyň öňki başlygy 2015-nji ýylda Orsýetde dopingiň döwletiň goldamagy bilen ulanylýandygynyň üstüni açmak bilen “dogruçyl şaýatdyr” diýip, Olimpiýanyň orsýetli sportsmenleriň doping bilen bagly işleri boýunça derňew alyp barýan topary 27-nji noýabrda aýtdy.
Orsýetiň häkimiýetleri soňky iki ýylyň içinde onlarça sportçynyň halkara ýaryşlaryna gatnaşmagynyň gadagan edilmegine getiren doping bilen bagly meselelerde Rodçenkow bilen aýry-aýry atletleri günälemäge synanyşypdylar.
Üstümizdäki aýyň başlarynda Moskwada Rodçenkowyň garşysyna kazyýet işi gozgalanda, Orsýetiň derňew komiteti ony 2014-nji ýylda Soçide geçirilen gyşky Olimpiýa oýunlarynda doping programmasyny ýola goýanlykda we 2006 – 2015-nji ýyllaryň aralygynda laboratoriýa baştutanlyk eden döwründe hem beýleki işlere baş goşanlykda aýyplady.
Orsýetiň derňew komiteti mediada berilýän maglumatlara görä, häzir Birleşen Ştatlarda gizlinlikde ýaşaýan Rodçenkowyň ekstradisiýa edilmegini gazanmaga synanyşjakdygyny bildirdi.
27-nji noýabrda Olimpiýa komiteti wezipe başyndaka doping meselelerine gatnaşandygyny boýun alan Rodçenkowyň geçmişde “nädogry iş” eden bolmagy mümkin, ýöne bu onuň Soçide olimpik oýunlarynyň düzgünleriniň iň ýaramaz şekilde bozulmagyna getiren dildüwşükde örän ähmiýetli şaýatdygyny gowşadanok diýdi.
Olimpiýanyň ýolbaşçy topary WADA-nyň 2016-njy ýylda Rodçenkowyň aýdýanlaryny barlamak üçin bellenen derňewçisi Riçard MkLareniň Orsýetde doping “dildüwşüginiň” bardygyny subut edendigini we muňa şek-şübhe ýokdugyny bildirdi.
Olimpiýa komiteti bu beýanaty berende ýene bäş sany orsýetli sportçyny ýaryşlara goýbermezlik netijesine gelendigini aýtdy. Şeýlelikde 2018-nji ýylyň fewralynda Günorta Koreýada geçjek gyşky Olimpiýa oýunlaryna gatnaşmagy gadagan edilen orsýetli sportçylaryň sany 19-a ýetdi.
Ors häkimiýetleri tarapyndan tankytlanan Rodçenkow bilen MkLareniň görkezmeleri Halkara Olimpiýa komitetiniň ýerine ýetiriji toparynyň 5-nji dekabrda geçjek maslahatynda, Pýeongçan oýunlaryna gatnaşmagy Orsýetiň tutuş atletlerine gadagan etmegi mümkin diýen çaklamalaryň güýçlenmegine getirdi.


text: Kürtleriň şäheri Halabjada amala aşyrylan pajygaly gaz hüjüminden 30 ýyl soň, weýrançylykdan aman galan müňlerçe ýerli ýaşaýjy ýaşaýyş ugrunda we adalat ugrunda henizem göreşip gelýärler. Saglyk pudagynyň resmileri şähere 1988-nji ýylyň 16-njy martynda taşalanan zäherli gazyň adamlaryň dem alyş ulgamlarynda hroniki kesellere, rak keseleniň köpelmegine we çagalaryň maýyp dogulmagyna getirendigini aýdýar. Siriýada zäherli gazlaryň henizem ulanylýan wagty, Halabjadaky göreş himiki ýaraglaryň ulanylmaly däldigi barada adamzada sapak bolmaly!


text:
Patron
Basleşige goşgy. Patrondan.
Talyplar.com, Ertir.com bileleşip,
Yglan edýär goşguda bäsleşigi.
Kim gazansa serpaýyna ýapjakmyş,
Zerlerden bezelen dony, eşigi.
"Ýatyp galma, atyp ga:al onda"-diýip,
Bizem iki setir çyrşarman bolduk.
Ýöne näme hakda ýazjagmyz bilmän,
Bu kel kelläň barja saçynam ýolduk.
"Erkin...
Merjen gyza
Ýazyşdyň inetde ýene arada,
Şeýdip duşuşýarys her pursat, her çen.
Buşladyň ýakynda toýuň barada,
Alnyň-bagtyň açyk bolsun-da, Merjen!
Ýatlamaýyn indi oýun edeniñ.
Ýalan söze meni boýun edeniñ.
Walla gowy bolar toýuñ edeniñ.
Alnyñ-bagtyñ acyk bolsun-da, Merjen!
Her kesiñ ar...
Ejemi ýatlap
Ýigrim bäş ýyl mundan ozal hoşlaşyp,
Gitdiň bu dünýäden bizden daşlaşyp.
Ogluň ýazýar şanyňa goşgujyk goşup,
Alla jaýyň jennet etsin, jan eje!
Birje pursat göz öňümde janlanýar,
Maňa diýp atyzdan zamça ýolanyň.
Bu gün ýada düşse ýürek gamlanýar,
Peýdasy ýok indi tukat bolanym....
Rus gözeli
Bu gün ýolda gördüm rus gözelin,
Geýipdir egnine türkmen köýnegin.
Köýnegi, gözeli bezäpdir has-da,
Keşbini artdyryp, görkün-görmegin.
Zat diýp ýetişmedim sözleri jemläp,
Agzyn açyp seredensoň hemmeler.
Bakanym bilmedim men oňa geňläp,
Wasp etmäge oňa näme deň geler.
Wah, nädeý...
Ykbal yoly
Atasyz, enesiz, gardaşsyz galan,
Oglan soňky gezek bakdy haraba.
Aglardy Rüstemiň atasy Zalam,
Ol bolsa mündi-de döwük araba.
Ýakymsyz jygylda gulagyn asyp,
Keçe düýren ýaly düýrläp ýyllary.
Ähli horluklaryň howuny basyp,
Ýaşady, öwrendi, sökdi ýollary.
Topragun gözüne sürtmäge...
"Pul" Ilmet Gurban
Otyryn aýnaň öňünde,
Daşarda şemal şuwlaýar.
Harasat turýar köňülde,
a, jübimde it uwlaýar.
Puldan ýüregim agyrdy,
Çekýärin indem külpetin.
Myhmançylyga çagyrdy,
Şu gün agşam köne ülpetim.
Seretmezden çagyranna,
Bu gün onuňka gitmerin.
Oň emzikli çagalarna,
...
Gutlaýan eje - goşgy. Ilmet Gurban
Uçursa-da beren ganat perleriň,
Durmuşyň ýoluny men geçe-geçe.
Senden başga eziz ynsan görmedim,
Käbäm, hany-manym, mähriban, EJE!
Beýik gymmatlyklar ýeketäk bolar,
Asman, Watan, onsoň senem ýekeje.
8-nji Mart Gutlag goşgusy
Besdir, sowuk gyşyň tanapyny dart,
Boşat köňlüň jülgesidir, deresin.
Eýýäm bosagada sekizinji mart,
Ýürekdäki doňaklyklar eresin.
Oýunçy men utulaýyn, utaýyn,
Öçüreýin ýadymdaky yzlary.
Gowsy gözel baýram bilen gutlaýyn,
Juwan gözelleri,...
Nury Meredow-goşgy
Kesekileň aýdymlarny geňledim,
Ýa owazy gyryk, ýa sözi gury.
Ýöne seniň aýdymlarňy diňledim,
Aýdymçylaň şasy, soltany Nury!
Arzuwyň mydama ala-ýaz bolsa,
Aladalar gam-hasratlar az blsa.
Meýlis bolsa, şowhun bolsa, saz bolsa,
Eýelärsiň özüň ortany, Nury!
Mydam bolsun saňa ýarany...
Nurmuhammet Meredowy ýatlap
Ýene ýada düşýär, alkyş okaýan,
Nurmuhammet Meret bagşyň hakyçüýn.
Ýalaňaç baglaram perwaz ikiýan,
Nurmuhammet Meret bagşyň hakyçüýn.
Sazlar doňup galdy owazlar çykman,
Asmanlar ýaryldy ýyldyrym çakman.
Kalplar boşap galdy hesretler çekmän,
Nurmuhammet Meret bagşyň hakyçüýn.
Ýo...
Puşman
Söýdüm gözelini gadym Ahalyň,
Aramyzda duşman baryn bilmedim.
Ony söýüp serden geçen mahalym,
Ahrynda puşman baryn bilmedim.
"Men köňli yşkdan doly aşykdym"
çynym bilen söýdüm, soňun saýmadym.
Gije gündiz halys hetden aşypdym,
Ýürekde barymy oňa paýladym.
Men bir misli ýalňyz i...
Ölen söýgi
Söýmişem, Wadaryg, Otyrn bir özüm gijäniň ýary, ýanyp bişip ýardan göwnim sowady, durmuş meni tygsyz, men-kim?! çingiz aýtmatow bilen duşuşyk kim aýdar Nusgawy äheň Giriş tenime siňdirip güneşiň nurun, Umyt Garaýyş ters, Söýgi biwepa çyksa,... Dökülip, tüsse deý çal ýapraklary, diydin: "mundan artyk chydap biljek dal, duygularyn owrulipdir endige!" onson jogap talap etmeyan sowal, garashmazdan gatlardaky sandyga, ashak inip gitdin basganchaklardan, kalba chumdi uzyn inche okjeler, gaharymy zordan basyp sakladym, "Senin isleyanin menden okdeler"... Bolupmy-bolmanmy bilemok ayan, yone eshdishim dey eylayin beyan. soyenmish bir talyp jedeli gaty, yatlanylsa dunya edebiyaty. pushkinin muhammet pygamber hakda, in ajap goshgusy yashyryn chakda; gurrun tapyp gizlin syry pash eylan, kude garayyshy chalam-chash eylan;...
Bir näzli gyza,
Menden özge bagtly baryn bilmedim,
Arman,
gama batdy söýgimiň yzy,
Şondan bäri ýylgyrmadym, gülmedim.
Saýdymy açmasam hem günüm ötmez,
Ignora etsem-de ýüregim etmez.
Göz öňümden gitmez, gaýratym ýetmez,
Mahal-mahal ajy şerap ýelmedim.
Goşgujyk
"Talyplar.com" ulgamyna goz aýlap.
Temalar agtaryp gözläp içinden,
Okaýyn diýp ajap goşgular saýlap.
"Kömek gerek", "Tanyş boluň", "Täze men",
diýlip, açylyp dur şol bir temalar.
Gyzygyn gaçyrýar bu saýtyň olar,
Degişme, goşgudan ýürek dem alar.
Ne-...
Týug
göterlen tüssämem ýardan sowady.
has aňyrdan eken onuň sowady,
bir gamly dessana dönderdi meni.
ýar sogrup ýüregmi eline aldy,
ýürekden akýan gan şapak deý aldy.
söýenim kastyma çykan bir a:ldy,
toz edip asmana gönderdi meni.
salgym deý süýnüp...
Ikä bölünmek
hiç bir därisiz,
ikä böldi.
bir göwrede jaýlaşdyk,
galyndysyz.
ýöne şondan bärisi,
ne salamlaşdyk biz,
ne-de çaýlaşdyk.
diňe il gözüne-
biz-bir-jan,
bir-ten.
pynhan syrymyzy gizleýäris bek.
hamala,
ýewropaň aziýa bilen,
dünýäň göwni...
Men-kim?!
men-gadymy köneürgençli,
gaýdywsyz ruhumyň gazabyn syzýan.
ýene-de goşgyma atanak çekip,
setir-setir sözlem üstüni çyzýan.
täzeden girişýän näçenji gezek,
ahyry janlanýar hakydam, ýadym;
sessiz sykylyklap awuly peýkam,
ýüregim paralap, tüwdürýär badym.
töwerege ýaýran,
...
çingiz aýtmatow bilen duşuşyk
bolupmy-bolmanmy bilemok aýan,
ýöne eşdişim deý eýläýin beýan.
söýenmiş bir talyp jedeli gaty,
ýatlanylsa dünýä edebiýaty.
puşkiniň muhammet pygamber hakda,
iň ajap goşgusy ýaşyryn çakda.
gürrüň tapyp gizlin syry paş eýlän,
Kim aýdar
günler aýa, ýyla döndi aýlaram,
indi barha yhlaslarym kem gaýdar.
arman babaň mazarynda jaýlanan,
söýgim diri diýip saňa kim aýdar?!
duýmadyň, syzmadyň ýa-da düşmediň,
baýramdan baýrama ýada düşmedim.
ýolda ýolukmadyň, hiç görüşmediň,
söýgim diri di...
Nusgawy äheň
egsilmezdir, eşretleri eremiň,
nika bozman bile ömür sürşene.
ýöne bir biwepa göwün bereniň,
suw beren ýalydyr ajy türşege.
çuňdan syzlar göwnüň intizarlygy,
peslikdendir giň dünýäniň darlygy.
gül dälmidir süýji sözleň barlygy,
ajy sözler barabardyr...
Söýgi hakynda erteki (hekaýa)
Bir ýigit uly şäherde wagtlaýyn ýaşaýyşyny dowam etdirmek üçin giň howlynyň iň töründe, haja...
Sarygamyş köli. ir bahar
ir guşluk kenarda gaýşaryp durun.
gözýetimde ýuka ümür ýüpek deý,
tolkun atyp diýýär: "şeýle köýnek geý!"
kerepleşen suwotular bugarýar,
gyjyndyrjy bir ys burnuma urýar.
ownujak tolkunlar tolgunýar biraz,
şowhun berýär kölüň jygyldygna ýaz.
...
Umyt
Goşa guw
gyzyl monjuk dakynanda igdeler.
ýowuz gyşdan gelden dyzmaç çapara,
baglar solup, başlaryny egdiler.
ak guwlaram uçup gitdi gykuwlap,
has öňünden gaçyp sowuk pajygaň.
ýöne goşa guwuň göçden galanna,
haýran boldy köpi gören pajyman.
hasam haýran...
Ylham
Chingiz aytmatow bn dushushyk. (ya-da edebiyatyn jankoyeri)
Otyrn bir özüm gijäniň ýary,
ýanyp bişip ýardan göwnim sowady,
durmuş meni tygsyz,
men-kim?!
çingiz aýtmatow bilen duşuşyk kim aýdar Nusgawy äheň Giriş tenime siňdirip güneşiň nurun, Umyt Garaýyş ters, Söýgi biwepa çyksa,... Dökülip, tüsse deý çal ýapraklary, diydin: "mundan artyk chydap biljek dal, duygularyn owrulipdir endige!" onson jogap talap etmeyan sowal, garashmazdan gatlardaky sandyga, ashak inip gitdin basganchaklardan, kalba chumdi uzyn inche okjeler, gaharymy zordan basyp sakladym, "Senin isleyanin menden okdeler"... Bolupmy-bolmanmy bilemok ayan, yone eshdishim dey eylayin beyan. soyenmish bir talyp jedeli gaty, yatlanylsa dunya edebiyaty. pushkinin muhammet pygamber hakda, in ajap goshgusy yashyryn chakda; gurrun tapyp gizlin syry pash eylan, kude garayyshy chalam-chash eylan;...
kim aýdar
Nusgawy äheň
Giriş
tenime siňdirip güneşiň nurun,
Umyt Garaýyş ters, Söýgi biwepa çyksa,...
Dökülip, tüsse deý çal ýapraklary,
diydin: "mundan artyk chydap biljek dal, duygularyn owrulipdir endige!" onson jogap talap etmeyan sowal, garashmazdan gatlardaky sandyga, ashak inip gitdin basganchaklardan, kalba chumdi uzyn inche okjeler, gaharymy zordan basyp sakladym, "Senin isleyanin menden okdeler"...
Bolupmy-bolmanmy bilemok ayan, yone eshdishim dey eylayin beyan. soyenmish bir talyp jedeli gaty, yatlanylsa dunya edebiyaty. pushkinin muhammet pygamber hakda, in ajap goshgusy yashyryn chakda; gurrun tapyp gizlin syry pash eylan, kude garayyshy chalam-chash eylan;...


text:
Welaýat döwlet drama teatrynda Türkmenistanyň Zenanlar birleşiginiň Balkanabat şäher geňeşiniň, TMÝG-niň şäher geňeşiniň, şäher medeniýet merkeziniň bilelikde guramaklarynda geçirilen bäsleşik Türkmenistan-Beýik Ýüpek ýolunyň ýüregi ýylyna bagyşlandy.
«Dillerde waspyň, Watan!» ady bilen medeni çäreleri, baýramçylyk dabaralaryny alypbaryjylaryň arasynda geçirilen bäsleşige dürli ulgamlarda zähmet çekýän adamlar gatnaşdylar. Olar berlen wagtyň dowamynda Berkarar döwletimiziň bagtyýarlyk döwrüniň Türkmenistan-Beýik Ýüpek ýolunyň ýüregi ýylyny buýsançly çykyş- larda beýan etdiler. Ata Watanymyzyň, şanly Garaşsyzlygymyzyň, hemişelik Bitaraplygymyzyň, Gahryman Arkadagymyzyň taýsyz tagallasy bilen ýurdumyzda ýetilýän belent sepgitleriň, gazanylýan üstünlikleriň waspyny goşgy setirlerinde, çeper sözlerde, küştdepdidir gazallarda ýetirdiler. Şeýle-de bäsdeşler edebi beýan esasynda çäre geçirmekde, çäräniň täsirli bolmagyny gazanmakda ukyp-başarnyklaryny ýüze çykarmakda ýekelikde hem-de toparlaýyn güýç synanyşdylar.
Bäsleşigiň jemi jemlenilende, ýekelikde çykyş eden «Türkmennebit» döwlet konserniniň «Nebitgazçykaryş» trestiniň «Goturdepenebit» nebitgaz çykaryş müdirliginiň ussasy Sahymämmet Amanow baş baýraga mynasyp boldy. Balkan lukmançylyk orta okuw mekdebiniň talyby Meýlis Jandakow birinji, Balkanabat şäherindäki 2-nji saglyk öýüniň maşgala lukmany Ýazgül Hojaýewa hem-de Halkara nebit we gaz uniwersitetiniň Balkanabat bölüminiň talyby Tyllatäç Atageldiýewa ikinji, Balkanabat şäherindäki 7-nji orta mekdebiň mugallymy Amanbibi Nuryýewa üçünji orunlary eýelediler.
Toparlaýyn bäsleşikde welaýat ýörite sungat mekdebiniň topary baş baýragy eýeledi. Balkanabat nebitçilik orta hünär okuw mekdebiniň talyplary birinji, Balkan lukmançylyk orta okuw mekdebiniň talyplary ikinji we Halkara nebit we gaz uniwersitetiniň Balkanabat bölüminiň talyplary üçünji orunlara mynasyp boldular.
Bäsleşigiň ýeňijilerine Hormat hatlary we sowgatlar gowşuryldy.
Ejeş GUWANJOWA.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Küşt örän çylyrymly strategiýa oýuny bolup, aýratyn düzgün boýunça 64 öýli tagtada 32 sany ak we gara mally oýnalýan oýun..Dünýäde küşt ýaryşlary geçirilýär we sportuň bir görnüşü hasaplanýar. Küşt oýununa könelerimiz beyiniň gimnastikasy hem diýipdirler. Küşt oýununda Türkmen türgenleri uly abraýa eýedir. Türkmenistanda abraýly uly küşt ussatlary bardyr. Mesgen Amanow, Maksat Atabayew, Meýlis Annaberdiýew, Orazly Annageldiýew, Hanjar Ödäýew ýaly örän ussat küştçüleri mysal bermek bolar. Küşt küşt tagtasy diýilen 8x8 bolan dörtburç tagta(we şuñameñzeş)nyň üstünde oýnalýar.Jemi 64 sany dörtburçlugyň 32 sany gara,32 sany hem ak reñkli bolýar. Küştçüleriň biri ak beýlekisem gara daşy alýar we bir gezekde diňe bir göçüm edip bilýär.
Çeşme:https://tk.m.wikipedia.org
P.S:Çagalykdan saylan spotym,ilki saýlan ekenim
Sadranç men seniñ aşygyñ
Küşt örän çylyrymly strategiýa oýuny bolup, aýratyn düzgün boýunça 64 öýli tagtada 32 sany ak we gara mally oýnalýan oýun..Dünýäde küşt ýaryşlary geçirilýär we sportuň bir görnüşü hasaplanýar. Küşt oýununa könelerimiz beyiniň gimnastikasy hem diýipdirler. Küşt oýununda Türkmen türgenleri uly abraýa eýedir. Türkmenistanda abraýly uly küşt ussatlary bardyr. Mesgen Amanow, Maksat Atabayew, Meýlis Annaberdiýew, Orazly Annageldiýew, Hanjar Ödäýew ýaly örän ussat küştçüleri mysal bermek bolar. Küşt küşt tagtasy diýilen 8x8 bolan dörtburç tagta(we şuñameñzeş)nyň üstünde oýnalýar.Jemi 64 sany dörtburçlugyň 32 sany gara,32 sany hem ak reñkli bolýar. Küştçüleriň biri ak beýlekisem gara daşy alýar we bir gezekde diňe bir göçüm edip bilýär.
-
Näzijek
2 months ago
- Buz yaly koka kola oynap bilyäñmi sadranc
-
Buz ýaly Koka kola
2 months ago
- Da
-
Näzijek
2 months ago
- Oynaşjakmy
-
Buz ýaly Koka kola
2 months ago
- 2 nji razrýad.Nirde oýnaşjak
-
Näzijek
2 months ago
- Oyun etyänle gyyy
-
Buz ýaly Koka kola
2 months ago
- Garañkydyrlar saña şahmat oynamak😊
-
Näzijek
2 months ago
- Xaxai sumada daşary garañky dogry aytyan
-
Buz ýaly Koka kola
2 months ago
- Daşary gije
-
Näzijek
2 months ago
- Barsana ah talyp yylaryma dine seylede yazysaylyda öldümde bar bloga yazjak bolup
-
Buz ýaly Koka kola
2 months ago
- Saña bir zat aýtjak
-
Näzijek
2 months ago
- Ayt
-
Buz ýaly Koka kola
2 months ago
- Hiç zat


text:
Gutlug Timuryň minarasy(Gutlug Temuryň minarasy sahypasyndan gönükdirildi)
Bu minara Soltan Tekeşiň ýadygärliginiň demirgazyk-günbatarynda ýerleşýär. Dünýäde Delidäki Kutub minaradan soňra ikinji ýerde durýan bu minaranyň uzynlygy 60 metre barabardyr. 7 metr belentlikden girelgesi bolup, 145 sany töwerekleýin basgançak bilen ýokary gupbanyň aşagyna çykylýar. Minarada kerpiç örüminden edilen ýazgy bu desgany Altyn Ordanyň Horezm welaýatynyň hökümdary Gutluk Timuryň we Altyn Ordanyň soltany Özbek hanyň atlary bilen baglanyşdyrýar. Minaranyň 1930-njy ýylda prof. A.Ý. Ýakubowskiý tarapyndan okalan kufa stilinde ýazylan ýazgysynda şeýle diýilýär: “Iki dünýäniň şalaryndan iň bagtly patyşa, Allah onuň rehimdarlygyna keremdarlyk etdi we oňa hakykatyň işigini açdy hem-de ol kuwwatly patyşa araplaryň we arap dälleriň penakäri, älem-jahanyň we diniň şöhlesi, yslamyň we musulmanlaryň beýigi Gutlug Temur, Nejim-ed-deul-un-diniň ogly, Allah yslamyň ýeňşini, arasynda... we kuwwatly solatn Özbek hanyň häkimiýeti günlerinde bu jaýyň gurluşygyny uzaltsyn, Allah onuň patyşalygyny uzaltsyn”.
Ýazgynyň teksti minaranyň bina edilen wagtynyň takyk çäklerini 1320-1330-njy ýyllar diýip bellemäge mümkinçilik berýär. 60 metr töweregi beýiklikdäki minara köpçilikleýin ybadathana metjidiniňki bolupdyr. Muny arap syýahatçysy ibn Batuta hökümrdar Gutlug Temuryň - Törebeg hanymyň ady bilen baglanyşypdyr.
Ýylmanak, oňat kerpiçlerden (30x30x5sm) nagyşly örülen aýlawlar belent desganyň bütin gabarasyny gelşikli edip bölüşdiripdir. Minaranyň depesinde agaç pürsleriň öýjükleri saklanypdyr, onuň üstünde bir wagtlar hemme taraplary açyk bassyrmajyk bolan eken, ol bolsa dekoratiw karniz bilen tamamlanypdyr. Şol bassyrmajykda durup, azançy adamlary namaza gelmäge çagyrmak bilen azan aýdýar eken. Minaranyň üstüne çykmak üçin, içerki aýlawly merdiwan bolup, onuň 145 basgançagy bolupdyr. Onuň basgançaklary işigiň ýanyndan ýeriň derejesinden 7 metr töweregi belentlikden başlanýar.
Minaranyň göwresinde kerpiçlere nagyş salnan 18 sany dürli inlilikdäki bogun-bogun halkalary bolupdyr. Halkalaryň üçüsi birwagtlar zaýalanypdyr.Ýerden 7 metr belentlikde ýene-de bir hatar kufi hatly ýazgy bar. Olarda Kuranyň ikinji süresiniň 252-nji aýatynyň, ýagny “Aýatu-l-kürsiniň” sözleri bar. Halk arasyndaky rowaýatlarda, galyberse-de “Ýusup-Ahmet dessanynda minaranyň gümmeziniň altyn gupbasynyň bolandygy barada aýdylýar.
Orta Aziýada iň belent bolan bu minara diňe bir weýran ediji uruşlary başdan geçirmän, eýsem ýer titremegi bilen bagly tebigy betbagtçylyklary hem başdan geçiripdir. Hürärmenleriň aýtmagyna görä minaranyň ozalky beýikligi 65 metre golaý bolupdyr. Ol XIV asyryň gurluşykçylarynyň we migmarlarynyň Ürgenç mekdebiniň adaty bolmadyk ýokary ussatlygynyň ajaýyp şaýadydyr.


text:
Humaý uzyn gun diňe perdeli arwah barada pikir edip geçdi. Gün ýaşdygy derrew otagyna girip irräk ýatyp onyň gelerine garaşmady.Perdeli arwah bu gun kan uzak garaşdyrman, ýylyt tykyr edip Humaýyň otagyna giren dessine, Humaý tarsa ýerinden turdyda
- men senden gorkamok, yns bolsamda jyns bolsamda, size menden name gerek diýip sorady
Perdeli arwah
- hiç zat, ýöne sen meniň gurruň berjek zadymy diňlemeli
- bolýa aýt göreýin
Perdeli arwah, aýyň şöhlesi gelýan tarapa geçip, gurruň bermage durdy....
Men ölmäkäm ýashan gysgagacyk ömrümi bashdan gecirmelemi, duýan duýgulamy siz bn paýlashmak isledim.Kim bilyä bu ýazgymy kim okar kim okamaz.Bu ýazanlamy öz bashyñyzdan gecen bolsa name ederdim diyip pikirler ediñ ,shonda öz yashayan durmushyñyzyñ wagtyñyzyñ gadryny bilersiñiz.Her wagt öz öljegiñizi yatdan cykarmañ size ertir näm boljagyny byr Alla bilyä.Menem özime bu bela geljegine garashamokdym bilemokdym. Ýòne byr gün kelläñ agyryp lukmana ýüz tutañyzda ol size bejerip bolmajak Rak keseliniñ bardygyny aydanda siz näm ederdiñiz.eger bahym öz öljegiñizi bilseñiz günde her minut ýadyñdan cykaryp bilmän, gorkup güniñi sanap herbyr minidiñ gadryny bilersiñ. Alýan demimizi hem yzyna beryän bolsak bu dùnyäde hiczat özimiziñkidälir bu bedenimiz hem amanatdyr onam yzyna bermelidiris.Shoñ ün o dünyäni köpüräk ýatlañ biziñ soñumyz sholdyr.
Men òz baham òlyänimi bilen günüm durmushym üytgedi.Ol gün dünyä bashga gòz bn seredip bashladym.Öz islegleme arzuwlama nokat goydym. Hacanda mende shol keseliñ bardygyny bilen wagtym ýüregim diñe ene atama gyýyldy.Olardan aýra düshmek hakda öñ pikir edemokdym.Özimiñ bahym ölyänime dińe shonda gynandym.Sebabi ene atañ ýaly seni sòyyän adamlar hic yerde yok.Meñ ejem bu ýagdaýy eshidende lukmana ynanmaýady ol gòzlerme seredip ýùregi para para bolyp aglaýady her nä öz cagasy òz dünyä getiren yekece perzendi.Maña ejemiñ gözyashlarny görmek agyr degýärdi.Mende diñe ejem bn kakam bardy jigi doganym yokdy ýöne doganym ýaly göryän Muhammetali diyip dostym bardy.Bulardan aýry dùshesim gelenokdy gùnne gijeler ýatman aglaýadym.Kakam bolsa meni gorajak bolup jañ etmedik haýysh etmedik adamlary galmandy.men öz ejemjany kösheshdirmek ùcin özimi elimden geldigice shadyýan alyp baryadym. Bu gysga òmrümde nämeler etsemkä diyip pikirler edyadim Men öz derdimi biri bn paýlashmak isledim. dostym Muhammetaliny cagyryp oña òz nämeler duyyandygymy aytdym.Ol meni gujaklap gözlerinden yashlar akdy.sebabi ońam menden bashka ýakyn dosty yokdy ol nam ish etse meñ bn maslahatlashyady meni gowy göryädi.ol maña yatdan cykmajak pursatlary sowgat etdi ol iki sany awaza gitmek ücin samalyoda bilet alypdy men oña begendim we oña razy bollym biz iki bolup deńize dync almana gitdik.shol yerde men ilkinji we insoñky söygime dushdym.
Biz Hasyl otelyna bardyk òz otagmyza girdik Muhammetali goshlary ýerleshdiryäkä men yekece özim deñiziñ gyrasyna ýòräp bardym men deńizi görmänime ýyl bolly her gelemde men deñize salam beryän we gaydamda sagbol yene görüshyänjäk diyän sebäbi men kicilikden deñizi gowy göryän ol meñ dostym men ony göremde dertlem dökülyär göwnimi göterilyä onyñ tolkunlarnyñ sesi ýüreklerdaki gam gussany aýyryar men deñize seredemde Beyik Allajanyñ gudratyny göryän men deńiziñ gyrasyna gelip mylaýym suwyna aýaklarymy sallym we gözim byr suwa seredip oylanyp otyran ýaly geynikli kellesinde ýalykly byr aýal mashgala düshdi men oña byr gelnejedir öytdim soñ men gideyin diyip durkam ol kellesindäki ýalygy aýyrdy shotayda men onyñ ýüz keshpiniñ owadanlygy ol gözleri ol gashlary byr gezek seredenimden ashyk etdirdi. Men gözlermi ondan aýyryp bilmedim ol meni öz gòzeligi bn byr bakyshda ashyk etdi ol meñ añkaranymy gördide ýene ýalygyny bashyna atdyda ýerinden turyp gitdi ol gitdi weli menem oñ yzy bn öz otagmyza gidip baryadym ol ýöräp ýöräp biziñ otagmyzyñ gyrasyndaky otaga baryp gapysyny acjak bolup yzyna seretdi we men ony yzarlap gelen ýaly bolly ol maña gaharly aýoglan näme siz meni yzyrlaýañyzmy diyip sorady depämden gaýnak suw goýlan ýaly bolup yok bizïñ otagmyzam inä shul diydim ol ynanman gaharly hany ona gapyny gir hany diyip garashdy ! Menem bor ynanmasañyz ine diyip gapyny kakdym gapyny Muhammetali acdy menem shul meñ dostym diydim weli ýañky gyz utanyp ýüzi gyzaryp gitdi wi bagyshla diyip ýylgyryp otagna girdi menem otagma girdim we aklyma diñe shol gyz hakda pikirler gelyädi.Soñra abet wagty bolly biz obet iymäne oteliñ kafesyna bardyk weli ýañky diyän gyzym òz mashgalasy bn iyip icip otyrdy bizem ýañybyr nahara otyrdyk men ondan gòzlermi aýyryp bilmän seredip durdym soñra ol maña gözi düshdi we salam diyip dokdaklaryny gymylatdy menem begenip oñ salamyny allym we ýañybyr Byssymylla diyenimden oñ cykyp baryanyny gördim iyip otyrymy tashlap häzir gelyän diyip oñ yzyndan cykdym ol deñize tarap yòredi we deñiziñ gyrasynda oturdy men oñ ýanyna baryp salam diydim olam salam diyip ýylgyrdy men oña ýüzlenip bu gezek yzarlap gelinir öydeñokdami diydim oda ýylgyryp öydyän sen shuwagt obet naharyńy iymän meñ cykanmy görüp yzymdan gelliń diydi menem dymyp ýylgyrdym ol meniñ icimdäki duygulamy duyan yalyk bolup durdy men ondan adyny soradym ol öz adynyń Leylidigini aytdy men öz adymy aytdym ol adymy öz gowy göryän atlarnyñ biridigini aytdy ol gürlänne men aljyrap näme diyjegimem bilemokdym oñ yaly owadan gyz bn ýakyndan gürleship görmändim men ondan siz hacan geliñiz diyip soradym oda dün irden gellik 1hepdelik diydi men shonda ony yene 1hepdeläp görmäne wagtym bardygyny begenshimiñ cägidagy bolandällir ol meñ gòzlerimdäki begenji gòrüp ýylgyrdy ol her ýylgyranda mendäki gaýgy gamlar yatdan cykyady ol gülende has hem owadan bolyady men oña Sagaman dync alyñ diydim olam sagbol senem yöne ýürek gysgync wagt gecenok diydi menem ay shutak gelip yüregiñi gyssyryańmy nämä ýüregiñ gysya leyli deñize seret yuregini ac yuregiñi gysyrma diyipdim.ol meniñ bu sözlemi soñam yatlar belki.soñ ol öz otagyna men öz otagna gidip baryakak men ondan linede idni soradym olam idini bilman nomerni aytdy.meń begenjimiñ cägi yokdy özimi örän gowy duyadym.soñra òz otagma baryp oña näme diysemkä diyip pikirler edyädim men shol wagt özimiñ keselimiñ bardygyny yadymdan cykdym biz shol güni linede gülishdik degishdik agsham bile aylanypdyk)shol gün agsham gyzkly gecdi men oña dañdan sagyt 5de deñize geljek senem gel dem alaýyn diyseñ diydim men shol gun dañdan 5she cenli yatmadym sagat 5 bolly maña linede sen nirde diyip hat gelli men oña Otagdan cykjak bolyanymy aytdym olam dasharyk cykyp garash diydi menem oña dasharyk cykyp garashdym ol eglenman gelli onyñ gözleri gice yatana meñzänokdy men ondan gice yatmadynmy diyip soradym olam yok ukym tutmady diydi menem oña ukym tutmadygyny aytdym ol ýylgyrdy men onyñ mende göwni bardygyna dushundim men onyñ icindaki duygularny duyadym olam meñkini biz gün cykyanja deñiziñ gyrasynda gürleship gülüship otyrdyk biz òñden tanyshyalydyk biz güniñ cykyshyny bile synladyk ol bolsa ejesi kakasy turmaka öyine barmalydy ol meñ yanymdan uzaklashanda men ony söýendigime düshündim we özimi erwet duydum sebabi men ondan byr gün aýrylyp gitjegimi bilyadim.ol yanymdan gideninden soñ biz oñ bn durman sms yazyshyadyk ol yanymda wagty bolsa aytjak sözlerimi yatdan cykaryadym men oña söýänimi aytmana gorkyadym Ol meñ sòygimi duýýady aytmagyma garashyady gözlerimden okaýardy men onyń gòzlerinde onyń bagytlydygyny göryädim men onyñ hemishe bagytly bolmagyny isleyändim ony yncydasym gelenokdy soñ men ony shol gice söygimi aytmakjy bollym agsham hemme kishi yatansañ ony deñiziñ gyrasyna cagyrdym ol meñ ün öz öyindakilerden gacyp gelmäge gorkanokdy ol maňa tarap howlykyady ol öyündakiler yatansoñ gelli biz yenede dushushdyk ol maña ozi hakda köp gülkili wakalary gùrriñ berdi ol yatylyan eshikdedi agsham deńiziñ gyrasy sowukdy ol üshäp durdy men onyń üshäp duranyna dözmän òýe gireli diydim ol bolsa giresi gelenokdygyny aytdy men onyń elirinden rugsatsyz tutdym hem gujakladym ol bolsa sesini cykarmady men ondan elimi aýyrman gujaklap otyrdym ol maña ýüzlenip köp soraglar berip durdy biz köp özimiz barada kicili gürleshdik üshemeklik yatdan cykdy men oña söýýän diyjek bolup durkam oń teline jañ gelli seretse ejesinden jań gelyä oñ ejesi oyanypdyr görse Leyli yerinde däl))Leyli aljyrap yerinden turyp name diysemka diyip gitmäne howlykdy ol howlukmac halyna meni gujaklap sagbol diydi shol gunden soñ Leylä òyindäkiler käyäpdirler we yeke öyden cykmagy gadagan edipdirler gündiz görüshemizde biz dińe bir birege seredip gözlermizi aýryp bilemzokdyk men otagda wagtym Muhammetala diñe Leyli hakda gürriñ beryadim men linede söygimi aydasym gelenokdy diñe onyñ garaja gözlerniñ icini seredip seni söýýän diyesim gelyädi biziñ gaytmagymyza 2gün galypdy men leylini agsham gòrüshmäne cagyrdym ol hem sypyp bilsem gelerin sen garash diydi men oña 1sagyt deñiziñ gyrasynda garashdym ol gelende men oña özimiñ gysgawagt yashajagymy aytsamyka Oña sòýýän diysemikä diymesemika diyip otyrdym onyñ geljek yolyndan gözimi aýyrman seredip durdym ahyr onyñ begenip gelyänini gördüm ol gelip baryaka men gòzyashlarymy saklap bilmedim ol maña nur sacyp gelyän yalydy ol gellide meni gujaklady begenjimden oña seni söýýän seni söýýän seni söýýän diyip 3 gezek gaytaladym oda yuwashadan pyshyrdap menem menem menem diydi biz gumly cägede oturdyk tolkunlaryñ sesi gelip durdy ol meñ yashly gözlermi gòrüp näme bolly nam un gözleñ yash diydi men oña; gözyashlarym barada aytsam seni yncydaryn ýüregiñi paralaryn diydim ol maña näm ün näm bolly ayt ayt diyip gaytalap durdy men oña aytmaly bollym leylijan bagyshla meni men seni ömürbaky söyüp yasharyn ýöne sen meni unutmaly diydim ol näm ücin men señ göwniñe degdimi ya saña yaramokmy diydi menem yok yòne mende azajyk janym gally men bahym Bu dünyäni terk etmeli bolyan kellämde Rak bar.
dowamy bar
101- gije. Perdeli arwah 3- nji bölümi (mistiki waka)
Humaý uzyn gun diňe perdeli arwah barada pikir edip geçdi. Gün ýaşdygy derrew otagyna girip irräk ýatyp onyň gelerine garaşmady.Perdeli arwah bu gun kan uzak garaşdyrman, ýylyt tykyr edip Humaýyň otagyna giren dessine, Humaý tarsa ýerinden turdyda


text:
4-nji iýunda Azerbaýjanyň sudunyň Azat Ýewropa/Azatlyk Radiosynyň Azerbaýjan gullugynyň azadliq.org websaýtynyň häkimiýetler tarapyndan petiklenmegine garşy edilen arza-şikaýat boýunça karar çykarmagyna garaşylýar.
Azerbaýjanyň Aragatnaşyk we ýokary tehnologiýalar ministrligi ýurduň Baş prokuratura edarasynyň buýrugy esasynda 2017-nji ýylyň mart aýynda azadliq.org websaýtyna girmegi böwetläpdi. Şonda Azerbaýjanyň Baş prokuraturasy bu websaýtyň ýurduň milli howpsuzlygyna “howp” abandyrýandygyny aýdypdy.
Şonda azadliq.org websaýty bilen bir wagtda, “Azadliq” atly oppozision gazet, “Meydan TV” we başga-da iki sany Internet TW programmalary petiklenipdi.
AÝ/AR tarapyndan berlen arzanyň sud diňlenişigine şu ýylyň 27-nji aprelinde başlanyp, 12-nji maýda Bakuwyň sudy gürrüňi edilýän websaýtyň petiklenmelidigi barada ministrligiň eden talabynyň öz güýjünde saklanmalydygy hakynda karar çykardy.
AÝ/AR bu karary şikaýat etdi. 4-nji iýunda Bakuwyň Kassasion sudy AÝ/AR-nyň sud şikaýatyny diňledi we onuň şu gün giçlik bu barada karar çykarmagyna garaşylýar.


text:
Azatlyk Radiosynyň Daşoguzda aň-bilim edaralarynyň zenan işgärlerinden “milli lybaslaryň” geýilmegi talap edilýändigi barada taýýarlan ençeme maglumatyndan soň, bu welaýatyň häkiminiň orunbasary prokuratura tarapyndan derňelýär.
Azatlyk Radiosynyň Daşoguz welaýatyndaky biri-birinden garaşsyz iki çeşmesiniň tassyklamagyna görä, Daşoguz welaýat häkiminiň bilim we medeniýet boýunça orunbasary Jeren Kakalyýewa regionyň mekdeplerindäki mugallymlardan we çagalar baglaryndaky terbiýeçilerden birmeňzeş geýim formasyny talap edende, aň-bilim edaralarynda geçirilýän çäreler üçin çagalaryň ene-atalaryndan pul ýygnamak çäresinde aşa ‘yhlasly’ bolmakda aýyplanýar.
Ýatladyp geçsek, maý aýynyň 1-ne Azatlyk Radiosy Daşoguzda orta we umumy bilim berýän mekdepleriň mugallymlarynyň, hususan-da, aýal-gyzlaryň birmeňzeş geýim formasyna geçmäge, ýagny ýakasyna nagyş edilen halady, köýnegi we nagyşly milli balagy geýmäge mejbur edilýändigini habar beripdi.
Howpsuzlyk ýagdaýlary sebäpli adynyň efirde agzalmazlygyny soran çeşmämiziň maglumatyna görä, häzirki wagt kollektiwleýin edilen arza-şikaýat esasynda prokuratura, çeşmämiz tarapyndan “guduz açan” diýlip häsiýetlendirilýän, häkimiň orunbasaryny derňemek işlerini dowam etdirýär.
“Kakalyýewa mugallymlaryň we terbiýeçileriň milli nagyşly balak geýmelidigi barada mekdep we çagalar baglarynyň ýolbaşçylaryna diňe dilden görkezme bermek bilen çäklenmän, onuň özi ýörite barlaglary geçirdi. Ol balaklaryň hakykymy ýa-da däldigini, ýagny rezinkaly manžetmi ýa-da balakdygyny barlady. Kakalyýewa bu barlaglary aýagy bilen geçirdi, ýagny işgärleriň köýnekleriniň etegini aýagy bilen ýokary galdyrdy. Käbirleri muňa gahar-gazaply reaksiýa bildirdi. Şonda mugallymlar toparlanşyp arza tabşyrdy” diýip, söhbetdeşimiz belledi.
Azatlyk Radiosynyň Daşogzuň welaýat häkimligindäki başga bir çeşmesi Kakalyýewanyň bilim işgärleri bilen geçiren ýygnagynda mugallymlaryň ikisi bilen ýakalaşyp, olaryň köýnegini ýyrtandygyny we paýyş sözler bilen haýbat atandygyny gürrüň berdi.
“Kakalyýewa talap edilýän formany berjaý etmedik mugallymlary iliň öňüne çykaryp, ‘Sen näçe aýlyk alýaň? Işiňden boşadaryn, sizleri welaýatda hiç ýerde işe almaz ýaly ederin’ diýipdir. Şonda mugallymlar aýlygynyň maşgalasyna zordan ýetýändigini aýdyp, ýakynda pul tapyp forma edinjekdiklerini belläpdirler. Şonda Kakalyýewa ‘Sizler başga zada diýilse, pul tapardyňyz’ diýip, paýyş sözler bilen olaryň şahsyýetini kemsidipdir. Şonda mugallymlar ‘Agzyňdan çykýan zady gulagyň eşidýärmi?’ diýen äheňde erjeşjek bolýar. Soňra Kakalyýewa mugallymlaryň ikisiniň saçyndan çekip, köýnegini ýyrtýar we ‘Sizleri ýok etdirerin. ‘Bozuk’ diýen günä bilen türmä basdyraryn’ diýip, olary ýygnakdan kowup goýberýär” diýip, bu ýagdaýa şaýat bolan söhbetdeşimiz gürrüň berdi.
Howpsuzlyk ýagdaýlary sebäpli adynyň efirde agzalmazlygyny soran Daşoguz welaýat häkimligindäki çeşmämiz bu wakanyň yz ýany, gaharlanan mugallymlaryň Kakalyýewanyň üstünden prokuratura arza tabşyrandygyny, emma aradan köp wagt geçmänkä, olaryň beren arzalaryny yzyna alandygyny hem sözüniň üstüne goşdy.
“Welaýatyň bilim pudagynyň käbir işgärleriniň aýtmagyna görä, prokuratura resmileri mugallymlara arzany yzyna almasalar, özlerine erbet boljakdygyny aýdyp, haýbat atypdyrlar” diýip, çeşmämiz Daşogzuň resmileri üçin kanunyň işlemeýändigini aýdyp, sözüni jemledi.
Azatlyk Radiosy ýokarda aýdylýan ýagdaýlar dogrusynda Daşoguz welaýat häkimligi we Daşoguz welaýat prokuraturasy bilen habarlaşanda, bu barada häzirlikçe haýsydyr bir kommentariý almak başartmady.
Ýeri gelende bellesek, türkmen häkimiýetleri ýurtdaky aýal-gyzlaryň daşky görnüşi bilen baglylykdaky çäklendirmeleri mundan birnäçe ýyl ozal girizip başlan bolsa-da, soňky aýlarda munuň gerimini barha güýçlendirdiler.
Geçen aýyň başynda Türkmenistanda orta we umumy bilim berýän mekdepleriň mugallymlarynyň, hususan-da, aýal-gyzlaryň birmeňzeş geýim formasyna geçmäge mejbur edilýändigi habar berilse, ondan öň ýurtda aýal-gyzlaryň suwa düşülýän geýimlerini, has takygy bikini-kupalnikleri we şortylary ýurduň çäklerine getirmek gadagan edilipdi.
Şeýle-de, aprel aýynda Türkmenistanda döwlet edaralarynda işleýän aýal-gyzlara dyrnaklaryny we kirpiklerini ösdürmegine, saçlaryny has açyk reňke boýamagyna girizilen gadagançylykdan soň, gümrükden açyk reňkli saç boýaglarynyň, şeýle-de kirpikleri we dyrnaklary ösdürmek üçin niýetlenen serişdeleriň-de geçirilmeýändigi barada maglumatlar peýda bolupdy.
Galyberse-de, bu çäklendirmeleri berjaý etmedik zenanlaryň işden kowulmagy, hem-de jerimelere sezewar edilmegi ýaly faktlaryň bardygy barada hem Azatlygyň ýurt içindäki habarçylary we çeşmeleri habar beripdi.
Türkmenistanyň döwlet eýeçiligindäki media serişdelerinde ýokarda gürrüň edilýän ýagdaýlar dogrusynda, has takygy aýal-gyzlaryň daşky görnüşi bilen baglylykdaky çäklendirmeler, munuň olaryň durmuşyna we maşgala býujetine ýetirýän täsirleri barada mesele gozgalman gelýär.


text:
Gürjüstanyň Konstitusion sudy marihuananyň ulanylmagyna gadagançylygy ýatyrdy.
Suduň 30-njy noýabrda çykaran kararyna görä, marihuananyň we kenepiň esasyndaky neşäniň beýleki görnüşleriniň ulanylmagy jenaýat hasaplanmaýar.
Gürjüstanyň häzirki Jenaýat kodeksine görä, marihuanany gaýtalap ulanmak we 70 gram gurak serişdäni saklamak jenaýat hökmünde kesgitleýär we türme tussaglygy bolmadyk jezany göz öňünde tutýar.
Oppozision Girçi partiýasy marihuananyň ulanylmagyna jenaýat hökmünde garalmazlygy ugurnda çykyş etdi we 2016-njy ýylyň noýabr aýyndan bäri marihuananyň ulanylmagyny lagallaşdyrmak ugrunda göreşdi.


text:
Bildirişler
TÜRKMENISTANYŇ KANUNY Türkmenistanyň Gümrük kodeksine goşmaçalar we üýtgetmeler girizmek hakynda
TÜRKMENISTANYŇ KANUNY Türkmenistanyň Gümrük kodeksine goşmaçalar we üýtgetmeler girizmek hakynda I. 2010-njy ýylyň 25-nji sentýabrynda Türkmenistanyň Kanuny bilen tassyklanylan Türkmenistanyň Gümrük kodeksine (Türkmenistanyň Mejlisiniň Maglumatlary, 2010 ý., № 3, 61-nji madda; 2012 ý., № 3, 69-njy madda, № 4, 96-njy madda; 2015 ý., № 4, 127-nji madda; 2017 ý., № 1, 31-nji madda) şu goşmaçalary we üýtgetmeleri girizmeli: 1) 73-nji maddadan soň şu mazmunly maddany goşmaly: «731-nji madda. Gümrük işi babatda hukuk bozulmalarynyň amala aşyrylan halatynda harytlary wagtlaýyn saklamag...
Bildiriş
Ýurdumyza daşary ýurtlardan getirilen azyk harytlarynyň içerki bazarlarymyza tiz ýetirilmegini, içerki bazarlarda azyk harytlarynyň bolçulygyny we görnüşleriniň köpdürliligini üpjün etmek maksady bilen, 2018-nji ýylyň 1-nji fewralyna çenli ýurdumyzyň gümrük edaralarynda azyk harytlaryny gümrük taýdan resmileşdirmek hem-de erkin dolanyşyga goýbermek işleri, dynç günlerini hem goşmak bilen, gije-gündiz amala aşyrylýar.
«Türkmenistanyň çäklerine getirilýän mebel önümleri üçin gümrük pajyny bellemek hakynda» Türkmenistanyň Prezidentiniň kakary
Ýurdumyzyň önüm öndürijilerini höweslendirmek, olaryň bähbitlerini goramak we öndürýän önümleriniň bäsleşige ukyplylygyny ýokarlandyrmak, şeýle hem söwda dolanyşygyny düzgünleşdirmek maksady bilen, Türkmenistanyň Prezidenti karara gol çekdi. Resminama laýyklykda, Türkmenistanyň çäklerine getirilýän aşhana mebelleri we esgerlere niýetlenen krowatlar (Daşary ykdysady işiň haryt sanawy boýunça şertli belgileri degişlilikde 9403 40, 9403 20 200-den) üçin olaryň gümrük bahasynyň 50 göterimi möçberde gümrük pajyny bellemeli. Şu karar 2016-njy ýylyň 1-nji awgustyndan güýje girýär.
Türkmenistanyň çäklerinden daşary alnyp gidilende gümrük paçlary tölenmeýän we mukdar taýdan çäklendirilmeýän kabir harytlaryň sanawy
Ýurdumyzyň önüm öndürijilerini höweslendirmek, olaryň öndürýän önümleriniň daşary ýurtlara ýerlenýän möçberlerini artdyrmak maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanyň çäklerinden daşary alnyp gidilende gümrük paçlary tölenmeýän we mukdar taýdan çäklendirilmeýän käbir harytlaryň sanawyny tassyklandy. Şeýle hem, Türkmenistanyň serhetýaka söwda merkezlerinde we howa menzillerinde ýerleşýän paçsyz söwda nokatlarynda daşary ýurtly alyjylara ýerlenilýän azyk önümlerini olara Türkmenistanyň çäginden daşary alyp gitmäge ygtyýar berildi. Şu Karar 2...
Türkmenistanyň Prezidentiniň «Harytlaryň käbir görnüşleri Türkmenistana getirilende we onuň çäklerinden daşary alnyp gidilende gümriik paçlarynyň meseleleri hakynda» karary
Türkmenistanyň Prezidentiniň «Harytlaryň käbir görnüşleri Türkmenistana getirilende we onuň çäklerinden daşary alnyp gidilende gümriik paçlarynyň meseleleri hakynda» karary «Harytlaryň käbir görnüşleri Türkmenistana getirilende we onuň çäklerinden daşary alnyp gidilende gümrük paçlarynyň meseleleri hakynda» Türkmenistanyň Prezidentiniň 2016-njy ýylyň 25-nji maýyndaky 14792-nji karary bilen: 1. Türkmenistanyň çäklerine getirilende gümrük paçlary bellenen käbir harytlaryň sanawy hem-de gümrük paçlarynyň möçberleri tassyklandy. 2. «Türkmenistana getirilende we onuň çäklerinden daşa...
«Harytlaryň käbir görnüşlerini daşary ýurtlara ýerlemegiň hem-de olary Türkmenistanyň çäklerinden daşary alyp gitmegiň tertibini kämilleşdirmek hakynda» Türkmenistanyň Prezidentiniň Karary
?Harytlaryň käbir görnüşlerini daşary ýurtlara ýerlemegiň hem-de olary Türkmenistanyň çäklerinden daşary alyp gitmegiň tertibini kämilleşdirmek hakynda» Türkmenistanyň Prezidentiniň Karary «Harytlaryň käbir görnüşlerini daşary ýurtlara ýerlemegiň hem-de olary Türkmenistanyň çäklerinden daşary alyp gitmegiň tertibini kämilleşdirmek hakynda» Türkmenistanyň Prezidentiniň 2016-njy ýylyň 15-nji aprelindäki 14723-nji karary bilen: 1. Döwlete dahylsyz edara görnüşli taraplaryň we hususy telekeçileriň Türkmenistanda öndürilýän önümleri eksport etmek bilen bagly, bahasy erkin aýlanýan puluň bel...
«Türkmenistana getirilýän kafeli we keramiki plitkany ýelmeşdiriji gury gurluşyk garyndylary üçin gümrük pajynyň möçberini bellemek hakynda» Türkmenistanyň Prezidentiniň Karary
?Türkmenistana getirilýän kafeli we keramiki plitkany ýelmeşdiriji gury gurluşyk garyndylary üçin gümrük pajynyň möçberini bellemek hakynda» Türkmenistanyň Prezidentiniň Karary «Türkmenistana getirilýän kafeli we keramiki plitkany ýelmeşdiriji gury gurluşyk garyndylary üçin gümrük pajynyň möçberini bellemek hakynda» Türkmenistanyň Prezidentiniň 2016-njy ýylyň 8-nji aprelindäki 14708-nji karary bilen: 2016-njy ýylyň 1-nji maýyndan başlap, Türkmenistana getirilýän, kafeli we keramiki plitkany ýelmeşdiriji, çäge we sement esasynda taýýarlanýan gury gurluşyk garyndylary (Daşary ykdysady işiň h...
«Türkmenistanyň çäklerine harytlaryň wagtlaýyn getirilmegini düzgünleşdirmek hakynda»Türkmenistanyň Prezidentiniň Karary
?Türkmenistanyň çäklerine harytlaryň wagtlaýyn getirilmegini düzgünleşdirmek hakynda»Türkmenistanyň Prezidentiniň Karary «Türkmenistanyň çäklerine harytlaryň wagtlaýyn getirilmegini düzgünleşdirmek hakynda»Türkmenistanyň Prezidentiniň 2016-njy ýylyň 25-nji martyndaky 14677-nji karary bilen: Türkmenistanyň çäklerine wagtlaýyn getirilip, gümrük paçlaryndan şertli doly boşadylmaga degişli harytlaryň sanawy tassyklandy. Türkmenistanyň çäklerine wagtlaýyn getirilip, gümrük paçlaryndan şertli doly boşadylmaga degişli harytlaryň sanawynda hem-de Türkmenistanyň çäklerine getirilende gümrük paçlar...
«Temmäki önümlerini Türkmenistanyň çägine getirmegiň we söwdasyny amala aşyrmagyň tertibini kämilleşdirmek hakynda» Türkmenistanyň Prezidentiniň Karary
?Temmäki önümlerini Türkmenistanyň çägine getirmegiň we söwdasyny amala aşyrmagyň tertibini kämilleşdirmek hakynda» Türkmenistanyň Prezidentiniň Karary «Temmäki önümlerini Türkmenistanyň çägine getirmegiň we söwdasyny amala aşyrmagyň tertibini kämilleşdirmek hakynda» Türkmenistanyň Prezidentiniň 2016-njy ýylyň 18-nji martynda çykaran 14671-nji kararyna laýyklykda: 1. Temmäki önümlerini bellenen tertipde Türkmenistanyň çägine getirmäge, iň pes bölek satuw bahalaryny bellemäge, garamagyndaky edara görnüşli taraplaryň üsti bilen lomaý we bölek satuw söwdasyny amala aşyrmaga diňe Türkmenistany...
Türkmenistana getirilýän awtoulag serişdeleri üçin gümrük pajynyň möçberini bellemek hakynda
Türkmenistanyň Prezidentiniň 2016-njy ýylyň 4-nji martyndaky «Türkmenistana getirilýän awtoulag serişdeleri üçin gümrük pajynyň möçberini bellemek hakynda» 14658-nji karary bilen Türkmenistanyň çäklerine getirilýän awtoulag serişdeleri (Daşary ykdysady işiň haryt sanawy boýunça şertli belgisi 8702, 8703, 8704 we 8705) üçin gümrük paçlarynyň möçberleri tassyklandy. Şu karar 2016-njy ýylyň 1-nji maýyndan güýje girýär. Türkmenistanyň çäklerine getirilýän awtoulag serişdeleri üçin gümrük paçlarynyň möçberleri T/b Awtoulag serişdeleri, öndürilen ýyly...
Türkmenistana getirilýän izogam üçin gümrük pajynyň möçberini bellemek hakynda
Türkmenistanyň Prezidentiniň «Türkmenistana getirilýän izogam üçin gümrük pajynyň möçberini bellemek hakynda» 2016-njy ýylyň 4-nji martyndaky 14657-nji karary bilen 2016-njy ýylyň 10-njy martyndan başlap, şahsy taraplar we eýeçiliginiň görnüşine garamazdan, edara görnüşli taraplar tarapyndan Türkmenistana getirilýän izogam (Daşary ykdysady işiň haryt sanawy boýunça şertli belgisi 6807) üçin gümrük bahasynyň 100 göterimi, ýöne 1 inedördül metri üçin azyndan 3,35 amerikan dollary möçberde gümrük pajyny bellenildi.
Türkmenistanyň Prezidentiniň 2016-njy ýylyň 5-nji fewralyndaky 14594-nji karary bilen Eksport edilmegi bilen bagly Türkmenistanyň gümrük çäginden daşyna çykarylanda sertifikatlaşdyrylmaga degişli önümleriň Sanawy tassyklandy.
Türkmenistanyň Prezidentiniň 2016-njy ýylyň 5-nji fewralyndaky 14594-nji karary bilen Eksport edilmegi bilen bagly Türkmenistanyň gümrük çäginden daşyna çykarylanda sertifikatlaşdyrylmaga degişli önümleriň Sanawy tassyklandy. Eksport edilmegi bilen bagly Türkmenistanyň gümrük çäginden daşyna çykarylanda sertifikatlaşdyrylmaga degişli önümleriň SANAWY I. Uglewodorod önümleri - Çig nebit we nebit önümleri - Tebigy gaz - Suwuklandyrylan gaz - Gaz kondensaty - Polietilen - Polipropilen II. Oba hojalyk önümleri - Pagta we pagta süýümi - Bugdaý w...
Bildiriş
2016-njy ýylyň 7-nji ýanwaryndan başlap Türkmenistanyň Döwlet gümrük gullugynyň www.customs.gov.tm salgyly internet saýtynyň täzelenen görnüşi işe girizildi.


text:
Poroşenko: “Maksadymyz ÝB-e doly agza bolmak” diýdi
Ukrainanyň Prezidenti Petro Poroşenko maksatlarynyň Ýewropa Bileleşigine doly agza bolmakdygyny belledi
Petro Poroşenko Ukrainanyň Ýaragly güýçleriniň paraşýutly harby bölümler üçin guralan çärede eden çykyşynda şu hepde gatnaşmagy meýilleşdirýän ÝB-Gündogar hyzmatdaşlygy maslahatynda ýurdunyň Ýewropa ýolundaky täze maksatlaryny kesgitlejekdiklerini nygtady.
“Elbetde maksadymyz dünýäniň iň abraýly bileleşigi bolan ÝB-e doly agza bolmakdyr. Ukrainanyň ahyrynda Ýewropa öýüne gaýdyp barmagydyr. Reformalar bilen baglanşykly meýilnamalarymyz bizi oňa golaýlaşdyrar” diýen PoroşenkoRussiýanyň Ukraina garşy pozisiýasyna garamazdan ÝB bilen gatnaşyklaryň çuňlaşandygyny we Ukrainanyň ykdysadyýetiniň ýaňadandan janlanandygyny habar berdi.
Petro Poroşenko ÝB bilen gazanyljak ylalaşygyň Kremle garşy gazanyljak daşary syýasat söweşiniň boljakdygyny beýan etdi.


text:
Türkmenistanyň Prezidenti Gurbanguly Berdimuhamedow Lebap welaýatyna iş saparynyň çäklerinde Garabekewül etrabynyň Zelili adyndaky geňeşliginde Berkarar zaman şäher görnüşli täze döwrebap obasynyň açylyş dabarasyna gatnaşdy.
Döwlet Baştutanymyzyň ýolbaşçylygynda Türkmenistanda amala aşyrylýan toplumlaýyn özgertmeler maksatnamalary netijesinde ýurdumyzda iri möçberli işler ýokary depginlerde dowam etdirilýär, muňa öz keşbini okgunly özgerdýän obalar we şäherler, ýurdumyzyň dürli künjeklerinde bina edilen köp sanly medeni-durmuş, senagat, ulag-aragatnaşyk maksatly hem-de beýleki desgalar şaýatlyk edýär. Watanymyzyň iň bir alysdaky künjeklerinde hem täze durmuşyň alamatlary peýda bolýar, bu künjekler gözüň alnynda özgerýär.
Berkarar döwletimiziň bagtyýarlyk döwrüniň aýdyň nyşany bolan täze häzirki zaman obalarynyň gurulmagy sebitleriň durmuş-ykdysady taýdan mundan beýläk-de okgunly ösdürilmegi, köpugurly kuwwatlyklaryny peýdalanmak üçin giň mümkinçilikleri açýar. Şunda obalaryň keşbiniň özgerdilmegine aýratyn ähmiýet berilýär, bu bolsa Türkmenistanyň döwlet syýasatynyň ileri tutulýan ugurlarynyň hataryna çykaryldy.
Türkmen obasynyň täze nusgasynyň döredilmegi oba ilatynyň durmuşynyň hil taýdan täze derejesini kemala getirmäge, obany döwrebap esasda hem-de geljegi nazarlap ösdürmegiň ykdysady hem-de maýa goýum gurallaryny kämilleşdirmäge gönükdirilendir. Bu mesele hormatly Prezidentimiz Gurbanguly Berdimuhamedowyň hemişe üns merkezinde durýar.
Lebap welaýatynda iş saparynda bolýan döwlet Baştutanymyz ir bilen dikuçarda Garabekewül etrabyna tarap ugur aldy.
Biraz wagtdan soň, milli Liderimiziň dikuçary Berkarar zaman obasynyň golaýyndaky meýdança gonýar. 600 maşgala niýetlenen bu täze oba Türkmenabat-Atamyrat gara ýoly bilen demir ýoluň arasyndaky çäkde 210 gektar meýdanda, etrap merkezinden 32 kilometr uzaklykda ýerleşýär.
Şanly waka mynasybetli bu ýere Mejlisiň Başlygy, Ministrler Kabinetiniň Başlygynyň orunbasarlary, harby we hukuk goraýjy edaralaryň, ministrlikleriň we pudak edaralarynyň, jemgyýetçilik guramalarynyň ýolbaşçylary, Lebap welaýatynyň häkimi, köpçülikleýin habar beriş serişdeleriniň ýolbaşçylary, welaýatyň jemgyýetçilik guramalarynyň wekilleri, täze oba göçüp gelýänleriň köpsanlysy hem-de baýramçylyk dabarasyna gatnaşmaga gelen myhmanlar ýygnandylar.
Daş-töwerek uly oba toýuny ýatladýan ýagdaý emele gelipdir, baýramçylyk lybasyna beslenen ak öýler dikilipdir, bu ýerde syratly ahalteke bedewlerine atlanan ýigitleri görmek bolýar, hemme ýerde aýdym-sazyň owazy belentden ýaňlanýar, joşgundy aýdymlar we tanslar ýerine ýetirilýär, milli oýunlar geçirilýär.
Ýygnananlar Türkmenistanyň Prezidentini mähirli garşylaýarlar. Milli Liderimiz baýramçylyk görnüşinde bezelen täze obanyň baş girelgesiniň ýanyna gelýär. Obanyň çagalary uly joşgun bilen goşgy okaýarlar, Lebap welaýatynyň döredijilik toparlary bu ýatdan çykmajak waka mynasybetli ýörite taýýarlan aýdym-saz, tans maksatnamasy bilen çykyş etdiler.
Ýygnananlaryň şowhunly el çarpyşmalary astynda döwlet Baştutanymyz toý bagyny kesip, Berkarar zaman obasyny açýar. Obanyň gurluşygynda lebaply taslamaçylaryň hem-de binagärleriň özboluşly binagärlik täzeçilikleri peýdalanyldy, bu ýerde milli durmuş ýörelgelerini nazara almak bilen, amatly ýaşamak üçin ähli şertler döredilipdir.
.... Soňky dört ýylyň dowamynda diňe günüň jokrama yssysynyň, ýeliň hökmüni ýöredýän bu çöllük künjeginde el bilen döredilen medeni zolak –döwrebap ilatly künjek peýda boldy, obany ajaýyp binalar, gök zolaklar, güller bezeýär. Müňlerçe gurluşykçylaryň we gurnamaçylaryň, energetikleriň hem-de jemagat hojalygy işgärleriniň, mehanizatorlaryň hem-de awtoulag sürüjileriniň, inženerleriň, gurluşyk ussalarynyň zähmeti netijesinde döwrebap nusgaly oba peýda boldy. Obanyň 30-a golaý häzirki zaman giň köçeleri we ýanýodalary özboluşly yşyklandyryjy çyralary bolan elektrik geçiriji ulgamlary, göni hatarly ýaşaýyş jaýlary hem-de medeni- durmuş maksatly desgalar göwnüňi göterýär.
Täze obanyň ýaşaýyş toplumyny döretmek baradaky meseläni welaýatda iri “Lebapgurluşyk” önümçilik birleşiginiň gurluşykçylary üstünlikli çözdüler. 3-,4 we 5 otagly ýokary amatlykly ýaşaýyş jaýlarynyň 600-si hem-de çagalar bagyny gurmak wezipesi olaryň üstüne ýüklenildi. Bu wezipe ýokary hilli ýerine ýetirildi, olar ähli desgalarda adamlar üçin aňrybaş şertleri döretmäge çalyşdylar. Jaýlaryň diwarlarynyň galyňlygy bir ýarym kerpiç bolup, ýer titremesine durnuklylygy hem-de seslerden goraglylygy üpjün edýär, ýaşaýyş jaýlary giň hem-de ýagtydyr.
4 otagly öýüň umumy meýdany 132 inedördül metre deňdir. Olarda oňat enjamlaşdyrylan aşhana göz öňünde tutulandyr. Öýleriň bezeginde häzirki zaman timarlaýyş serişdeleri peýdalanyldy. Güýz-gyş pasyllarynda öýüň daşky tarapynda gurnalan kiçi özbaşdak ýyladyş ulgamy öýleriň ýylylygyny üpjün eder.
Berkarar zaman obasynyň desgalaryny bina etmek işlerine zähmet we önümçilik-tehniki serişdeler hem-de beýleki döwlet gurluşyk-gurnama we ýöriteleşdirilen düzümler çekildi. Iri möçberli taslamany durmuşa geçirmekde hususy gurluşyk kärhanalary we şereketleri hem işjeň gatnaşdylar.
Durmuş-medeni maksatly desgalary gurmakda Lebap welaýatynda giňden tanalýan “Altyn bürgüt” hususy kärhanasynyň gurluşykçylary aýratyn tapawutlandylar, bu kärhana eýýäm köp ýyllaryň dowamynda şähergurluşyk ulgamynda ýöriteleşendir. Bu kärhana tarapyndan täze obada 200 orunlyk tomaşa zally medeniýet öýi, toý dabaralaryny geçirmek üçin 500 orunlyk zaly bolan “Bagt öýi”, 200 adamyň namaz okamagy üçin niýetlenen metjit we beýleki durmuş maksatly desgalar guruldy.
Obada 640 orunlyk mekdep, 280 körpe üçin çagalar bagy, dermanhanaly saglyk öýi, oba geňeşliginiň edara binasy, awtomatlaşdyrylan telefon beketli 650 belgili aragatnaşyk edarasynyň jaýy, köpugurly söwda bazary, durmuş hyzmaty öýi, azyk we senagat harytlary dükanlarynyň hem 4-si bina edildi.
Ähli desgalar dünýäniň belli önüm öndürijileriniň öňdebaryjy enjamlary bilen abzallaşdyrylandyr. Oba saglyk öýünde ilata ýokary hilli bejeriş-anyklaýyş we maslahat beriş kömegini bermek üçin ähli şertler döredilendir. Iň häzirki zaman enjamlary ornaşdyrylan rentgen, hirurgiýa, stomatologiýa we terapiýa we beýleki otaglar, UZI, EKG, barlaghana göz öňünde tutulandyr.
Döwrebap bilim tehnologiýalary bilen üpjün edilen 640 orunlyk oba orta mekdebinde interaktiw multimediýa tagtaly, lingafon kompýuter okuw otaglary bar, oglanlar we gyzlar üçin zähmet sapagyny geçmäge ýöriteleşdirilen okuw otaglary hem göz öňünde tutulandyr. Okalga zally kitaphana, ýygnak geçirilýän zaly, naharhana, lukmançylyk otagy, sport zal we açyk sport meýdançalary okuwçylaryň hem-de mugallymlaryň ygtyýarynda bolar.
280 çaga niýetlenen häzirki zaman çagalar bagynda kompýuter we lingafon otaglary, döredijilik bilen meşgullanmak üçin otaglar, tomusky telärler hem-de oýun meýdançalary, giň we ýagty ýumşak mebelli ýatylýan jaýlar, sport we saz bilen meşgullanmak üçin zallar, naharhana, lukmançylyk otagy göz öňünde tutulandyr.
Ýol-inženerçilik düzümleri hem göwnejaý ýerine ýetirildi. Täze obada aýratyn poslamaýan berk sintetiki turbalardan umumy uzynlygy 18,3 kilometr suw geçirijileri, 21 kilometr uzynlykda lagym ulgamlary, 37 kilometrlik gaz geçirijileri, 47 kilometrden gowrak uzynlykda elektrik geçiriji ulgamlar çekildi, 27 kilometre golaý asfaltlanan ýol guruldy. Transformatorly kiçi elektrik bekedi, suw arassalaýjy enjamly suw sorujy beket, ýangyna garşy göreş edarasynyň jaýy obanyň möhüm düzümlerini emele getirýär.
Ýakynda hem çöllük meýdan bolan bu künjek häzirki wagtda bagy-bossanly gülleýän mekana öwrülýär. Ýakyn wagtda bugdaý we gowaça meýdanlary, bag-bakjalar, seýilgäh zolagy peýda bolar. Bu işleriň amala aşyrylmagy üçin ýörite çäreler geçirilýär. Ýeri gurplandyrmak, topragy berklendirmek işleri geçirildi. Bu işleriň netijesinde döredilen ekin meýdanlaryndan bol hasyl almak mümkin bolar. Bu ýere eýýäm mes topragyň müňlerçe kub metri getirildi we ýeriň melioratiw ýagdaýyny gowulandyrmak işleri dowam etdiriler.
Täze obada her bir maşgala üçin 0,16 ga mellek ýeri göz öňünde tutulypdyr. Täze jaýlara göçüp baranlar özleriniň isleglerine görä, mal, guş saklamak üçin zerur bolan hojalyk desgalaryny gurup bilerler ýa-da gök we bakja önümlerini hem-de miweli baglary ýetişdirip bilerler.
Durmuş-medeni we jemagat düzümi toplumynyň hereket etmegi köp babatda ýaşaýjylary, aýratyn hem daýhan birleşiginiň dürli künjeklerinden we Garabekewül etrabynyň edara ediş merkezinden täze obada ýaşamaga isleg bildiren ýaş maşgalalary iş bilen üpjün etmäge ýardam etdi. Munuň özi düşnüklidir, döwletimiz gozgalmaýan emläk boýunça karz bermek babatda örän ýeňillikli şertleri hödürledi. Täze öýlere göçüp baranlar jaýyň umumy bahasynyň ondan bir bölegini birbada töleýärler, karzyň galan bölegi bolsa iň pes göterimde 30 ýylyň dowamynda tölenilýär.
Mundan başga-da, geljekde obanyň töwereginde oba hojalyk önümçiligi ösdüriler, obanyň özünde bolsa uly bolmadyk gaýtadan işleýän kärhanalar açylar. Munuň öz täze iş orunlarynyň ýüzlerçesiniň döredilmegini üpjün eder.
Bir söz bilen aýdylanda, milli Liderimiz Gurbanguly Berdimuhamedowyň öňdengörüjilikli syýasaty, oba ilatynyň ýaşaýyş-durmuş derejesini has-da ýokarlandyrmak barada edýän ýadawsyz aladasy netijesinde Berkarar zaman obasynyň adamlarynyň häzirki we geljekki nesilleriniň abadan hem-de bagtyýar durmuşy üçin berk binýat döredildi.
Hormatly Prezidentimiz Berkarar zaman obasynyň ýaşaýjylary bilen täze ýaşaýyş toplumyny synlap başlady. Bu toplum eziz Watanymyzyň sebitlerinde hem düýpli özgertmeleriň amala aşyrylýandygyny alamatlandyrýar. Döwrebap obanyň baýramçylyk lybasyna beslenen köçelerinde hakyky toý dabaralary ýaýbaňlandyryldy. Höwesjeň hem-de ussat artistleriň, folklor hem-de çagalar toparlarynyň joşgunly çykyşlary döwlet Baştutanymyzyň parasatly ýolbaşçylygynda beýik özgertmeler ýoly bilen ynamly öňe barýan eziz Watanymyza çäksiz söýginiň aýdyň beýanyna öwrüldi.
Milli Liderimiziň baryp gören oba söwda merkezine barylýan ýerde jarçylar batly sesleri bilen hemmeleri we her bir adamy özleriniň bazaryna gelmäge çagyrýarlar. Bazaryň girelgesiniň öňünde ruhubelentlik bilen ýerine ýetirilýän aýdymlar we tanslar söwda merkezine gelýänleriň ünsüni çekýär. Bu söwda merkezi ýerli hususy firmalar—Türkmenistanyň Senagatçylar we telekeçiler birleşmesiniň agzalary tarapyndan guruldy. Milli Liderimiz Berkarar zaman obasyny synlamagy täze bazaryň gurluşy we söwdanyň guralyşy, ýokary hilli harytlaryň görnüşleri bilen tanyşlykdan başlady.
Bu ýerde gündogar bazarlaryna mahsus bolan açyk köpugurly bazardan başga-da, ýöriteleşdirilen söwda nokatlary –dükanlary özleriniň harytlaryny we hyzmatlaryny hödürleýärler. Bu ýerde öý we hojalyk üçin gerek bolan islendik harytlary — et we konserwirlenen önümleri, gök we bakja önümlerini, miwe suwlaryny, sport, jinsi lybaslaryny hem-de milli egin-eşikleri, mellek ýerde işlemek üçin zerur bolan gurallary we döwrebap aşhana kombaýnlaryny, at esbaplaryny we awtoulaglar üçin ätiýaçlyk şaýlaryny we beýleki köp görnüşli harytlary almak bolýar. Bu ýerde hödürlenýän harytlaryň aglabasy daşary ýurtlarda öndürilýän önümler bilen üstünlikli bäsleşýän, ýerli kärhanalaryň öndürýän önümleridir.
Zergärleriň önümleri hem alyjylarda uly gyzyklanma döredýär. Olaryň arasynda däp bolan önümler hem-de döwrebap şaý-sepler bar, ýöne olaryň ählisi milli zergärçilik sungatynyň bezeglerini özünde jemleýär.
Milli Liderimiz söwda nokatlarynyň işi bilen tanyşlygyň barşynda satyjylar bilen söhbetdeş boldy, olaryň köpüsi senagatçylar we telekeçiler birleşmesiniň agzalarydyr. Olar özleriniň öndüren köpdürli önümlerini alyjylara hödürleýärler. Satyjylaryň ählisi obalary ösdürmek barada ýadawsyz alada edýändigi üçin döwlet Baştutanymyza tüýs ýürekden hoşallyk bildirdiler. Şol obalarda ýaşaýyş-durmuş şertleri şäherlerde döredilen şertlere has ýakyndyr.
Hormatly Prezidentimiz Gurbanguly Berdimuhamedow Söwda merkezini synlamagy tamamlap, baýramçylyk lybasyna beslenen giň köçe boýunça ýoluny dowam etdi. Ýoluň ugrunda milli däpleri hem-de halkymyzyň baýramçylyk dessurlaryny beýan edýän köp öwüşginli folklor çykyşlary, çaganyň dogulmagy mynasybetli dabaradan başlap, ak goýun toýuna çenli dürli maşgala dessurlary ýaýbaňlandyryldy.
Aýry-aýry sahnalarda bäbek toýy, at dakmak, çaganyň ilkinji dişiniň peýda bolmagy bilen baglanyşykly dessurlary görmek bolýar. Çaganyň ýörjen-ýörjen bolup başlan wagty, galpak toýy bilen baglanyşykly halk dessurlary bolsa türkmen maşgalalarynda körpeleriň alada bilen gurşalyp alnandygyna şaýatlyk edýär. Bu däplerde ösüp gelýän nesle bagtyýar durmuş, berk jan saglyk we rowaçlyk baradaky arzuwlar jemlenendir.
Şu babatda maşgala dessurlarynyň çuňňur filosofiki manysy bardyr, çünki olar nesilleriň arasynda ruhy arabaglanyşygy emele getirip, durmuşyňyzy täze many-mazmun bilen baýlaşdyrýar. Ýaş çatynjalaryň toýunda hem ajaýyp dabaralar guralýar, gyzykly hem-de özboluşly dessurlar berjaý edilýär.
Däp-dessurlar hem-de sahnalaşdyrylan çykyşlar bilen birlikde ähli ýerde şadyýan aýdym-sazlar ýaňlandy. Bu çykyşlarda gadymy döwürlerden bize ýetip gelen milli, şeýle hem häzirkizaman aýdym-sazlary ýerine ýetirildi. Gadymy milli hem-de häzirkizaman ýörelgeleriň ajaýyp sazlaşygy bu günki çäreleriň many-mazmunyny düzdi. Bir tarapdan ýetginjekleriň uly toparynyň ýerine ýetirmeginde deprekleriň sesi batly ýaňlansa, olaryň golaýynda skripkaçy gyzlaryň ýerine ýetiren ýakymly owazlary ýaňlandy.
Milli Liderimiz ýoluny dowam edip, “Toý mekanyna” bardy. Şol ýerde ýaş çatynjalar milli däp-dessurlarymyza eýerip toý tutýarlar. Toý tutýan ýigidiň we gyzyň ene-atalary ýaş çatynjalara ak pata berip, berk jan saglyk, bilelikde abadançylykda we uzak ýyllaryň dowamynda bagtyýar durmuşda ýaşamagy arzuw etdi.
Döwlet Baştutanymyz bu ýerde toýa gatnaşýan iň sylagly ýaşulular we kümüş saçly eneler bilen mähirli salamlaşyp, olaryň iş-aladalary bilen gyzyklandy. Hormatly ýaşulular türkmenistanlylaryň abadançylygy we bagtyýar durmuşy barada ýadawsyz alada edýändigi, türkmen obasyny ösdürmek hem-de oba ýaşaýjylarynyň durmuş şertlerini has-da gowulandyrmak boýunça netijeli çäreleri görýändigi üçin milli Liderimize tüýs ýürekden hoşallyk bildirdiler. Ýurdumyzda täze döwrebap obalaryň yzygiderli döredilmegi bu aladanyň ýerine düşýändigine şaýatlyk edýär.
Soňra hormatly Prezidentimiz ýaşaýyş jaýlaryna tarap ugraýar, olaryň golaýynda halk dessurlary esasynda köpöwüşginli sahna oýunlary ýaýbaňlandyryldy.
Döwlet Baştutanymyz şol jaýlaryň biriniň öňünde aýak çekip, gelnalyjy toý dessuryna syn edýär. Birnäçe asyrlar mundan ozal bolşy ýaly, häzirki döwürde hem bu ajaýyp hem-de özboluşly däp-dessurlar özüniň ruhy-medeni köklerine hem-de gadymy maşgala gymmatlyklaryna ygrarly türkmen halkynyň durmuşynyň aýrylmaz bölegi bolup durýar.
Bu ýerde milli Liderimizi täze jaýlara göçüp baran bagtyýar maşgalalar garşylaýarlar hem-de olaryň öýünde hormatly myhman bolmagy haýyş edýärler.
Hormatly Prezidentimiz Gurbanguly Berdimuhamedow öýüň içine girip, onuň otaglary we abadanlaşdyrylyşy bilen tanyşýar. Döwlet Baştutanymyz oba maşgalasyny jaý toýy bilen gutlap, olaryň täze jaýdaky durmuşy bilen gyzyklandy.
Uly we agzybir maşgalasynyň uly ýaşly nesiliniň wekilleri milli Liderimize özleriniň bilelikde uzak we durmuş ýoluny geçendikleri, emma şu günki ýaly bagtyýarlygy duýmandyklary, Berkarar döwletimiziň bagtyýarlyk döwrüniň olaryň durmuşyna şatlyk we bagt getirendigi barada gürrüň berdiler.
Täze öý eýeleri milli Liderimize halk hakynda edýän ýadawsyz aladasy, häzirki döwrüň ähli amatlyklarynyň oba ýaşaýjylaryna hem elýeterli bolmagy üçin döredýän şertleri babatynda çuňňur hoşallygyny bildirdiler. Çagajyklar bolsa öz zehinlerini görkezmäge howlukdylar—olar tüýs ýürekden çykýan ylham bilen şu günki şatlykly günde olaryň maşgalasyna myhmançylyga gelen döwlet Baştutanymyza we Watanymyza bagyşlanan goşgulary okap berdiler.
Hormatly Prezidentimiz täze öýüň eýeleri bilen hoşlaşyp, döwletimiziň obalary mundan beýläk-de döwrebaplaşdyrmak we durmuş-ykdysady düzümini ösdürmek boýunça maksada laýyk çäreleri görjekdigini nygtady hem-de olara bagt we maşgala abadançylygyny arzuw etdi. Şanly waka mynasybetli milli Liderimiz täze öýe göçüp baranlara gymmat bahaly sowgatlary gowşurdy.
Döwlet Baştutanymyz gazak maşgalasynyň göçüp baran täze öýünde hem myhman boldy. Bu maşgala milli gazak däp-dessurlaryna laýyklykda jaý toýuny tutýardy. Maşgala agzalary hormatly Prezidentimizi mähirli garşylap, oba adamlarynyň, dürli milletleriň wekilleriniň ýaşaýyş-durmuş derejesini has-da ýokarlandyrmak meselelerine uly üns berýändigi üçin döwlet Baştutanymyza tüýs ýürekden hoşallyk bildirdiler. Häzirki wagtda oba ýaşaýjylary ähli oňaýlyklary bolan ýaşaýyş jaýlarynda amatlyklaryň hözirini görüp ýaşamak we çagalaryny terbiýelemek üçin ajaýyp mümkinçiliklere eýe boldular.
Milli Liderimiz Gurbanguly Berdimuhamedow Türkmenistanyň agzybir we jebis halkynyň abadançylygynyň hemişe-de döwlet syýasatynyň ileri tutulýan ugry bolmagynda galýandygyny nygtady. Şunda raýatlarymyzyň Garaşsyz, Bitarap Türkmenistanyň çäklerinde ýaşaýan ähli milletleriň wekilleriniň abadan we bagtyýar durmuşy üçin ähli şertleriň üpjün edilmegine uly ähmiýet berilýär. Ähli türkmenistanlylaryň ýaşaýan künjekleriniň amatly gurşawyny emele getirmäge, ilatly nokatlaryň toplumlaýyn, deňeçer ösdürilmegine gönükdirilen täze şähergurluşyk iş tejribesinde öz beýanyny tapýar.
Şoňa görä-de, ýakyn ýyllarda Türkmenistan durmuş maksatly desgalaryň gurluşygynyň gerimini has-da artdyrmagy göz öňünde tutýar. Bu ulgamda il-ýurt bähbitli we giň möçberli maksatnamalary amala aşyrmak meýilleşdirilýär. Döwlet Baştutanymyz täze şähergurluşyk maksatnamasyny öňe sürüp, ýurdumyzyň her bir raýatyny gurşap alan ýaşaýyş giňişligini döwrebaplaşdyrmak we sazlaşdyrmak boýunça toplumlaýyn wezipeleriň ýerine ýetirilmegini onuň esasy maksatlary hökmünde kesgitledi.
Hormatly Prezidentimiziň adyndan bu öýe göçüp gelen maşgala hem sowgatlar gowşuryldy.
Soňra milli Liderimiz çagalar bagynyň binasyna tarap ugrady.
Döwlet Baştutanymyzy bu ýerde obanyň körpe ýaşaýjylary şadyýan aýdymlary hem-de goşgulary, joşgunly tanslar bilen garşyladylar.
Döwlet Baştutanymyz çagalar bagynyň otaglaryny gözden geçirip, bu ýerde körpeler üçin döredilen şertler bilen içgin tanyşýar. Milli Liderimiz bilen duşuşyga örän şatlanan körpeler öz gezeginde döwlet Baştutanymyzy özleşdiren bilimleri hem kompýuterde işlemek başarnyklary, goşgy okaýyşlary, çagalara niýetlenen sahna oýunlaryndan bölekleri görkezmek, şadyýan aýdymlary ýerine ýetirmek hem-de tans etmek bilen begendirdiler. Milli Liderimiz çagalar bilen söhbetdeş bolup, olara sowgatlary gowşurdy.
Soňra hormatly Prezidentimiz Gurbanguly Berdimuhamedow Berkarar zaman obasynyň açylmagy mynasybetli Hormatly myhmanlaryň kitabynda ýazgy galdyrdy.
Milli Liderimiz dabara gatnaşyjylaryň ählisini ýene-de bir gezek gutlap, ýaşaýyş jaý gurluşygynyň, ulag düzümini, saglygy goraýyş, bilim, medeniýet ulgamlarynyň, kiçi telekeçiligi, oba hojalygyny ösdürmegiň obalary özgertmek boýunça Milli maksatnamanyň esasy ugurlary bolup durýandygyny belledi. Welaýatlaryň senagat taýdan ösmegini, olaryň innowasion kuwwatyny ýokarlandyrmagy üpjün edýän täze senagat kärhanalaryny döretmek boýunça maýa goýum taslamalaryny işjeň durmuşa geçirmek möhümdir.
Durmuş ulgamyny abadanlaşdyrmak, kiçi telekeçiligi ösdürmek, täze özboluşly taslamalary ilerletmek boýunça täze başlangyçlaryň iş ýüzünde durmuşa geçirilmegi köp babatda ýerli häkimiýet edaralarynyň işine, oba ýaşaýjylarynyň özleriniň işjeňligine, olaryň jemgyýetçilik guramalary bilen gatnaşyklaryna baglydyr. Döwlet Baştutanymyz hut şuňa çagyrmak bilen, innnowasiýalar — bu diňe bir tehnologiýalar we usullar däl, eýsem täzeçe we döredijilikli pikirlenmekdir diýip belleýär.
Oba maksatnamasynyň esasy aýratynlygy onuň toplumlaýyn we bitewi häsiýete eýe bolmagy bilen baglydyr. Onda ähli düzgünler wezipeler özara baglanyşyklydyr, şoňa görä-de, olar wajyplygynyň derejesi boýunça bölünmeýär, ýöne bilelikde sebitler üçin şähergurluşyk filosofiýasynyň esasyny düzýär. Çünki, diňe öý gurmak, oňa suw, gaz, elektrik toguny çekmek ýeterlik däldir... Saglygy goramak, bilim almak, durmuş taýdan goldamak, medeni islegleri kanagatlandyrmak boýunça ýokary hilli hyzmatlar her bir raýata elýeterli bolmalydyr diýip, hormatly Prezidentimiz Gurbanguly Berdimuhamedow aýtdy.
Munuň özi ähli ilatly ýerleri döwrebap inženerçilik düzümi, aragatnaşyk hyzmaty, oňat ýollar bilen üpjün etmegi hem aňladýar. Uly ýa-da kiçi şäherçede, şäherde ýaşaýandygyna garamazdan, adamlar öýlerinden çykyp, özleriniň daşynda has oňaýly we owadan gurşawy görmelidir.
Ýaşaýşyň hili — bu ekologiýa abadançylygy we azyk bolçulygydyr, netijeli işlemek hem-de göwnejaý dynç almak üçin oňat şertlerdir. Şu maksat bilen ýurdumyzda şäherlerimizi we obalarymyzy, olara ýanaşyk ýerleri bagy-bossanlyga öwürmek boýunça giň gerimli işler ýaýbaňlandyryldy, serişdeler hem-de energiýany tygşytlaýan tehnologiýalar ornaşdyrylýar, täze gaýtadan işleýän önümçilikler we söwda açylýar, medeni dynç alyş we sport merkezleriniň işi, döredijilik hem-de innowasion işjeňlik höweslendirilýär.
Milli Liderimiz bu döwrebap obada bolmagynyň barşynda ajaýyp seýilgäh zolagy üçin göz öňünde tutulan ýere barýar. Döwlet Baştutanymyz bu ýerde ilkinji ýaş agaç nahalyny oturdyp, geljekki ajaýyp seýilgähiň döredilmegine badalga berdi. Baýramçylyk dabarasyna gatnaşyjylaryň ählisi hem bag ekmek çäresine goşuldylar.
Hormatly Prezidentimiz bu çärä gatnaşanlaryň ählisine we täze öýlere göçüp baranlara ýene-de bir gezek berk jan saglyk, maşgala abadançylygyny we bagtyýar durmuş arzuw edip, bu ýerden ugrady.
Döwlet Baştutanymyz Lebap welaýatyna iş saparynyň çäklerinde şu gün Hytaýyň “СNPС” milli nebitgaz korporasiýasynyň ýolbaşçylary bilen duşuşdy.
Döwlet Baştutanymyz Lebap welaýatyna iş saparyny tamamlap, Aşgabada gaýdyp geldi.
Şeýlelikde, döwlet Baştutanymyzyň türkmen obasyny döwrebaplaşdyrmak we ösdürmek babatda başyny başlan strategiýasyny durmuşa geçirmekde nobatdaky möhüm ädim ädildi. Şol strategiýa bolsa durmuş we ykdysady ösüş meselelerini çözmäge innowasion, toplumlaýyn hem-de sazlaşykly çemeleşmä esaslanýar.
Bary-ýogy bir aýa golaý wagt mundan ozal şeýle dabaralar Daşoguz welaýatynda hem geçirildi. Şol ýerde hormatly Prezidentimiziň gatnaşmagynda täze Bagtyýar zaman obasy açyldy. Döwletimiz munuň üçin ägirt uly serişdeleri goýberip, obanyň ýaşlar üçin özüne çekiji bolmagy, bu ýerde täze düşewüntli önümçilikleriň peýda bolmagy hem-de ýokary hünärli işgärleriň obalarda işlemek üçin uly höwes bilen galmagy, ýerli öz-özüňi dolandyryş edaralarynyň ösmegi üçin netijeli çäreleri görýär.
Şäher düzümi hem döwrebaplaşdyrylýar, onda durmuş ulgamy tutuş ýaşaýşyň özeni hökmünde berkidilýär. Düýn Türkmenabatda saglygy goraýyş işgärleri üçin täze ýaşaýyş jaý toplumynyň düýbüniň tutulmagy munuň aýdyň subutnamasyna öwrüldi. Milli Liderimiziň hut özi bu toplumyň gurluşygyna badalga berdi. Onuň taslamasy köp öýli jaýlardan başga-da, häzirki zamanyň talaplaryna laýyklykda ýaşaýyş-durmuş hyzmatlarynyň ulgamynyň döredilmegini birleşdirýär.
Mundan başga-da, täze gurluşyk bina edilýän köpugurly welaýat hassahanasynyň golaýynda ýerleşýär. Munuň özi hem durmuş meselesini oýlanyşykly çözmegiň möhüm pursatlarynyň biridir. Şu ýagdaýda saglygy goraýyş ulgamynyň iri edarasynyň golaýynda guruljak ýaşaýyş toplumy ýaş hünärmenleriň iş ýerini saýlap almak babatda artykmaçlyk bolup hyzmat eder.
Sebitlerde toplumlaýyn innowasion syýasatynyň we ony durmuşa geçirmegiň anyk gurallarynyň kemala getirilmegi welaýatlaryň we tutuş ýurdumyzyň durmuş-ykdysady ösüşini çaltlandyrmak, Türkmenistanyň durnukly ykdysadyýetli kuwwatly döwlete öwürmäge gönükdirilen umumydöwlet dolandyryş strategiýasyny kämilleşdirmek üçin şertleri döretmäge mümkinçilik berer.
Milli senagat syýasaty hem hut şu wezipeleri çözmäge gönükdirilendir. Lebap welaýatyna iş saparynyň çäklerinde milli Liderimiziň gatnaşmagynda açylan täze desgalar hem ýurdumyzyň senagat taýdan ösüşine kuwwatly itergi berer. Olaryň biri Türkmenabadyň himiýa zawodynda işe girizilen, 500 müň tonna kükürt kislotasyny çykarmaga niýetlenen önümçilik toplumydyr. Beýleki iş girizilen desga bolsa Beýik Türkmenbaşy adyndaky etrapda gurlan “Watan” döwlet elektrik stansiýasydyr. Pudagyň kuwwatynyň artdyrylmagy türkmen elektrik energiýasynyň eksporta iberilýän möçberlerini has-da artdyrmaga mümkinçilik döreder. “Watan” elektrik stansiýasynyň işe girizilmegi Lebap welaýaty üçin dürli ulgamlarda — ýangyç-energetika toplumynda, ulag ulgamynda, dokma we himiýa senagatynda, oba hojalygynda, gurluşyk senagatynda iri maýa goýum taslamalaryny durmuşa geçirmek nukdaý nazaryndan hem wajypdyr.
Häzirki döwürde täze taryhy eýýamyň belent döredijilik ýörelgelerinden ruhlanan halkymyz mähriban topragymyzyň ähli künjeklerinde ýaýbaňlandyrylan we gün-günden giň gerime hem-de ýokary depgine eýe bolýan bu ägirt uly işiň netijelerine buýsanýar.
Bularyň ählisi hormatly Prezidentimiz Gurbanguly Berdimuhamedowyň başyny başlan ykbalçözüji we düýpli özgertmeleriniň ýolunda ädilen anyk ädimlerdir. Şol özgertmeleriň esasy maksady bolsa eziz Watanymyzy gülläp ösýän döwlete öwürmekden ybaratdyr. Ýurdumyzda ähli raýatlar, halkymyzyň döredijilik kuwwatyndan netijeli peýdalanmak üçin iň amatly şertler döredildi.
Türkmenistanyň Döwlet habarlar agentligi


text:
Şu gün paýtagtymyzdaky “Ýyldyz” myhmanhanasynda Ýewropada howpsuzlyk we hyzmatdaşlyk guramasynyň häzirki zaman dünýäsinde ekstremizmiň we radikalizmiň howplaryna garşy göreşmäge köptaraplaýyn çemeleşmeler meselesine bagyşlanan iki günlük okuw maslahaty öz işine başlady.
ÝHHG-niň Aşgabatdaky Merkezi tarapyndan guralan çärä gatnaşmaga Türkmenistanyň dürli ministrlikleriniň we pudaklaýyn dolandyryş edaralarynyň, jemgyýetçilik guramalarynyň wekilleri, guramaçylykly jenaýatçylyga hem-de terrorçylyga garşy göreşmek boýunça halkara bilermenleri we hünärmenleri, Ýewropada howpsuzlyk we hyzmatdaşlyk guramasynyň Sekretariatynyň işgärleri hem-de ABŞ-nyň, Niderlandlaryň, Finlýandiýanyň, Norwegiýanyň, Gyrgyzystanyň we Täjigistanyň degişli düzümleriniň wekilleri çagyryldy.
Okuw maslahatynyň barşynda nygtalyşy ýaly, bu ählumumy nogsanlyklara garşy durmagyň halkara ulgamynyň ýola goýulmagy, uzakmöhletleýin esasda dürli döwletleriň tagallalarynyň birleşdirilmegi netijesinde, zorukly ekstremizmiň we radikalizmiň howplaryna garşy göreşmek has netijeli bolýar.
Duşuşyga gatnaşyjylar ilatyň, aýratyn hem ýaşlaryň arasynda radikallaşmagyň öňüni almak boýunça Türkmenistanyň oňat tejribesine aýratyn üns berdiler. Döwletimiziň bitaraplyk derejesiniň hem-de sebitdäki we tutuş dünýädäki parahatçylyk dörediji ornunyň hem-de hormatly Prezidentimiz Gurbanguly Berdimuhamedowyň ösüp gelýän nesli türkmen halkynyň belent ahlak we ynsanperwerlik ýörelgeleri esasynda terbiýelemäge gönükdirilen öňdengörüjilikli hem-de oňyn syýasatynyň ekstremistik ideologiýanyň islendik ýüze çykmalaryna netijeli garşy durmaga mümkinçilik berendigi bellenildi.
Şunuň bilen baglylykda, bilermenler Türkmenistanyň bu ugurda gazanan üstünlikleriniň terrorçylyga garşy göreşmekde dünýä bileleşigi we abraýly düzümler üçin aýratyn gyzyklanma döredýändigi nygtady. Ýurdumyzyň tejribesi bolsa, şeýle transmilli howplaryň öňüni almak we garşy durmak boýunça halkara tejribesini kämilleşdirmäge ýardam edip biler.
Iki günlük halkara okuw maslahatynyň çäklerinde oňa gatnaşyjylar hyzmatdaşlygy pugtalandyrmak boýunça anyk ädimleri hem-de zorlukly ekstremizme we radikalizme garşy göreşmekde dürli milli çemeleşmeleri ara alyp maslahatlaşarlar.


text:
Note 4
Mana note 4 gerek amatly bahadan kim satsa hokman jan edinGörmek Telefonlar goşulan wagty 2 aý öň Gören adam sany 34x
Note 4
Mana note 4 gerek amatly badan kim satsa jan edin hokmanGörmek Telefonlar goşulan wagty 2 aý öň Gören adam sany 23x
A3 2015 16gb abmen iphone 5s
Gul yaly ussa gormedik hemme zady ba birinji eyesi ozum luboy ussa gorkezay abmen baGörmek Telefonlar goşulan wagty 8 aý öň Gören adam sany 241x
A3 2015
Yagdayy full birinji eyesi ozum hemme zady ba luboy ussa barladay bahany onusarn abmen gormeliGörmek Telefonlar goşulan wagty 8 aý öň Gören adam sany 235x
Iphone 5 s
Abmen ba gormeli tel gul yaly isleya dononok karopga zaryatnik ba nausnik yok bolly basga kemi yok otpecatka isleyaGörmek Telefonlar goşulan wagty 8 aý öň Gören adam sany 130x
Iphone 5 s 16 gb abmen ba A3 2015 basgada gormeli
Otpecatka isleya karopgasy ba zaryatnik ba nausnik yok gul yaly isleya dononok abmen bol ya a3 15 bn basgada gormeliGörmek Telefonlar goşulan wagty 9 aý öň Gören adam sany 235x
Srocna Iphone 5s 16 gb abmen ba
Yagdayy gul yaly nausnik yok zaryatnik karopga ba otpecatka isleya renki gold bir iki sanjak cyzyjak ba olaram usn bermesen billirenokGörmek Telefonlar goşulan wagty 9 aý öň Gören adam sany 254x
Iphone 5s16gb obmen bolya
Srocna Yagdayy gowy gul yaly karopga ba zaryatnik ba nausnik yok otpecatka isleya icem iphone 7 a owrulen abmen ba gormeliGörmek Telefonlar goşulan wagty 9 aý öň Gören adam sany 190x
Iphone 5 s 16 g
Gul yaly hemme zady isleya otpecatka isleya karopga ba zaryatnik ba nausnik yok bolly galan zady gul yaly abmen ba a3 2015 gowy bolsa basgada gormeliGörmek Telefonlar goşulan wagty 9 aý öň Gören adam sany 118x
Iphone 5s 16 gb
Yagdayy full hemme zady gowy otpecatka isleya oni yzy protiv udarnik bamperem ba gyrasyna renki gold abmen ba A3 2016, alfa basgada gormeli gyssaglyGörmek Telefonlar goşulan wagty 9 aý öň Gören adam sany 95x
Iphone 5s 16 gb
Yagdayy gowy otpecatka isleya renki gold oni yzy protiv udarnik bamper ba gyrasyna bir nausnik yok karopga zaryatnik ba onusuk ba hokman gyssagly satyanGörmek Telefonlar goşulan wagty 9 aý öň Gören adam sany 283x
S7 EDGE satlyk arzan
Ady: S7 edge Reñki: Gold Obmen: Bolýa Bahasy: 8.5 mln (onuşýan) Ýeri: Baherden Ýagdaý: Işleýşinde gaty gowy ýöne ekeranyñ aşagynda jat bar TEL: 862452357 (Suraty şul nomerden imo'dan ugradyp biljek)Görmek Telefonlar goşulan wagty 10 aý öň Gören adam sany 475x
Iphone5 s 16 g
Iphone5s gul yaly dononok renki gold oni yzy protiv udarnik gyralarynda cyzyk ba onam bamper yapya bamperem ba onysyk bolorGörmek Telefonlar goşulan wagty 10 aý öň Gören adam sany 141x
Telefon
Ekeran dowuk baha e5Görmek Telefonlar goşulan wagty 11 aý öň Gören adam sany 101x
iPhone 5s
YAGDAYY GOWY KAROPKA ZARYATNYK BA NAUSNIK YOK RENK GOLD GYRALARYNDA CALAJA DEGIMLER BA ODA GATY BILSIRENOKGörmek Telefonlar goşulan wagty 11 aý öň Gören adam sany 224x
GALAXY NOTE 3
ADY:GALAXY NOTE 3! YYLY:2016! RENK:AK YAGDAYY:GUL YALY TELEFONA SOZ YOK BIR CALAJA GYRALARYNYN NIKIL YERLERININ SOYULUP UGRAN YERLERI BA! ZADY:NAWUSNIK,ZARYATNYK,KAROPKA HEMME ZADY BA! OBMEN:A3 2016,IPHONE 5S BAHA:5000 MILYON OLEN YERI! YERI:AHAL,BAH...Görmek Telefonlar goşulan wagty 11 aý öň Gören adam sany 163x
SAMSUNG GALAXY J3 PRO
ALANMA 2 HEPDE BOLDYGörmek Telefonlar goşulan wagty 1 ýyl öň Gören adam sany 478x
GALAXY J3 PRO
TEL:865148767Görmek Telefonlar goşulan wagty 1 ýyl öň Gören adam sany 195x
- 1


text:
Dünýä ýurtlarynyň azatlyk we demokratiýa derejesine syn edýän, merkezi Birleşen Ştatlarda ýerleşýän “Freedom House” guramasy dünýäniň köp ýerlerinde awtoritar güýçleriň gitdigiçe güýçlenmegi, demokratik döwletlerde “populistik we milletçi güýçleriň” ýokarlanmagy bilen raýat azatlyklary 2016-nj ýylda howp astyna düşdi diýip duýduryş berýär.
Bu toparyň 2017-nji ýylda dünýädäki azatlyk atly raportynda syýasy hukuklaryň we raýat azatlyklarynyň öten ýyl 67 ýurtda göz-görtele aşaklandygy aýdylýar. Bu bolsa gowulanmalaryň bolandygy kesgitlenen 36 ýurduň iki tas essä golaýydyr. Guramanyň ýyllyk barlagynda jemi 195 ýurda baha berilýär.
“Freedom House” guramasynyň bellemegine görä, 2016-njy ýylda hukuk bozujylaryň iň tanymaly Orsýet bolupdyr.
“Orsýet öz buýsanjaňlygyny hem duşmançylygyny täsin ýagdaýda aýan edip, Birleşen Ştatlaryň we beýleki demokratik döwletleriň syýasy proseslerine garyşdy, Siriýada Assad diktaturasyna berýän harby goldawyny güýçlendirdi, şeýle hem Ukrainanyň territoriýasyny bikanun eýelemegini berkitdi” diýip, hasabatda aýdylýar.
Şol bir wagtyň özünde-de Moskwa içerde başgaça pikirleniş we syýasy oppozisiýanyň çygryny çäklendirdi.
“Orsýetde aşa repressiw şertler ozaldan bar, ýöne ol ýylba-ýyl ýaramazlaşýana meňzeýär. Üstümizdäki ýyl bizi aýratyn aladalandyrýan zat parlament saýlawlaryna we regional saýlawlara kontrollyk, şeýle hem liberal oppozisiýanyň parlamentden tutuşlygyna ýok edilmegi. Bizi hökümete degişli däl guramalaryň ýagdaýy hem aladalandyrýar. Orsýet bulara çet ýurtlaryň agentleri ýa islenmeýän guramalar diýip garaýar. Şeýdip, haýsy hem bolsa, ýurtda bar bolan garaşsyz sesi dymdyryp bilýär” diýip, “Freedom house” guramasynyň Nýu Ýorkdaky sözçüsi Sarah Repuççi aýdýar.
“Freedom House” demokratik döwletlerde barha artýan populistik we milletçi lagerleriň-de azatlyklaryň aşaklamagyna umuman goşant goşýandygyny belleýär.
“Diktaturalarda repressiýanyň gitdigiçe artýandygyny görmek bize bir nätanyş zat däl, ýöne azatlyklaryň dünýäniň has erkin ýurtlarynda aşaklamagy azatlyklaryň hemme ýerde aşaklamagyna täsir edip başlady” diýip, Repuççi belleýär.
Hasabatda esasy demokratik ýurtlar “Britaniýanyň Ýewropa Bileleşigini terk etmeginden” şeýle hem “Ýewropanyň beýleki ýerlerinde çet ýurtlulara duşmançylykly milletçi partiýalaryň ses gazanmagyndan we Birleşen Ştatlarda Donald Trampyň prezidentlik ýeňişinden soňra iňkis we aýgytsyzlyk girdabyna batdy” diýilýär.
“Bizi has-da aladalandyrýan zatlaryň biri azlyk ilata nähili çemeleşilýändigi. Bu öten ýyl Ýewropada migrant krizisinde boldy. Biz munuň uly akym bolup gelýänini, kabul ederlik zada öwrülip gelýänini görýäris. Adaty ugra ýykgyn edýän syýasatçylar bu adamlaryň ýurtda bolmagyna ynanmaýandyklaryny, bu adamlara beýlekilerden başgaça çemeleşilmelidigini aýdýarlar” diýip, Repuççu aýdýar.
“Freedom House” guramasynyň bellemegine görä, Ýewraziýa babatda aýdanyňda 2016-njy ýyl regionyň “demokratiýa ymtylýan gyra bilen berk awtoritar merkeze bölünendigini” görkezdi.
Ukraina, Gürjüstan we Moldowa ýaly ýurtlar “soňky ýyllarda demokratiýa ugrunda gazanylan gowşak üstünliklere daýanmaga dyrjaşdylar”, ýöne Günbatar berýän goldawyny kesen halatynda, bu öňegidişligiň howp astyna düşmegi mümkin diýip, raportda aýdylýar.
Repuççi Ýewropadaky ýagdaýa salgylanyp şeýle diýýär: “Üstümizdäki ýyl bizi has-da aladalandyrýar. Sebäbi Ýewropa Bileleşigi bilen Birleşen Ştatlar beýleki ýurtlara görelde bolup hyzmat etmegiň ýa olara demokratiýany goldamaga kömek bermegiň deregine öz içeri meseleleri bilen aladalanjaga meňzeýärler. Şol sebäpden biziň, aýratyn-da, Orsýetiň gündogar tarapyndaky ýurtlarda we Balkanlarda-da yza gaýtmalara şaýat bolmagymyz mümkin”.
Raportda Ýewraziýanyň köp ýurtlarynda, şol sanda Azerbaýjanda, Gyrgyzystanda we Täjigistanda hökümetler ykdysady we syýasy näbellilikleriň içinde öz güýç-gudratlaryny artdyrmak üçin dürli çärelere ýüz urandygy aýdylýar.
Repuççi 2016-njy ýylda Azerbaýjanda baş kanun barada geçen referendum “esasan Alyýewiň kontrollygy öz elinde saklap galmagyna gönükdirildi” diýýär. Gyrgyzystanda hem prezident Almazbek Atambaýewyň prezidentlikden premýer-ministriň wezipesine geçmegine şert döretjek ýagdaýa geçilmeginiň mümkindigini görkezýän alamatlar peýda boldy. Bu orunda bolsa, konstitusiýanyň üýtgedilmegi bilen onuň ygtyýarlylyga has-da artýar.
Täjigistanda geçirilen “referendum prezident Emomali Rahmonyň san taýdan çäksiz möhlet bilen bu wezipä dalaş etmegine ýol açyp, prezidentlik saýlawyna goşulmaga hukuklylyk ýaşyny aşaklatdy. Bu göçümiň hem Rahmondan soňra oglunyň onuň orununy tutmagy üçin edilen bolmagy ähtimal”. Şeýle hem häkimiýetler Täjigistanyň Yslamçy täzeden döreýiş partiýasynyň iki liderine ömürlik türme tussaglygyny berdiler, beýlekileriň hem birnäçesini uzak möhletli tussaglygyna höküm etdiler.
“Freedom House” 2016-njy ýylda 49 ýurdy “azat däl” diýip atlandyryp, olaryň planetanyň ilatynyň 39 prosentini öz içine alýandyklaryny belleýär.
“Azat däl” diýip, baha berlen ýurtlaryň arasynda Owganystan, Azerbaýjan, Belarus, Eýran, Gazagystan, Orsýet, Täjigistan, Türkmenistan we Özbegistan ýaly ýurtlar bar.
Hasabatda syýasy hukuklar we raýat azatlyklary boýunça Özbegistan bilen Türkmenistanyň “azat däl” 11 ýurduň arasynda iň ýaramaz ýurtlardygy bellenýär. Ýaramazyň-da ýaramazy kategoriýasyna girýän beýleki ýurtlar bolsa, Demirgazyk Koreýa, Eritrea we Siriýa.
Repuççi “ýaramazyň-da ýaramazy” diýilýän ýurtlaryň arasynda bir umumylyk bar, ol hem durgunlyk diýýär:
“Biziň bu ýokary dereje repressiw diktaturalarda görýänimiz bütinleý kontrollyk, başgaça pikire, haýsy hem bolsa, ýer ýok. Bu başgaça pikir, kiçijik protestçi topardan gelýärmi ýa hökümete degişli däl bir guramadan ýa-da garaşsyz žurnalistden gelýärmi, bular ýaly sözlere ýer ýok. Şol bir wagtyň özünde, doly durgunlyk höküm sürýär. Siz geçen birnäçe ýyllykda çykarylan sanawlara seretseňiz, bu ýurtlary sanawda telim gezek görersiňiz”.